S Box M-900U 800dpi ljubičasti optički miš cena, cene Srbija, prodaja Beograd Novi Sad Niš\nS Box M-900U 800dpi ljubičasti optički miš cene\ncena od 449,00 do 5.190,00 din | prodavnica (3)\nEPonuda nije internet prodavnica već Vam omogućava da brzo i lako nađete S Box M-900U 800dpi ljubičasti optički miš po najjeftinijoj ceni. Naš cilj je da kupci budu što bolje informisani o ponudi S Box miš M-900U 800dpi ljubičasti optički na tržištu Srbije. Vrlo lako nalazite željeni proizvod za kategoriju Miševi cene, ne morate da lutate od sajta do sajta za S Box Miševi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za S Box M-900U 800dpi ljubičasti optički miš sa PRODAVCEM. EPonuda ne može da garantuje potpunu tačnost specifikacije i slika za S Box M-900U 800dpi ljubičasti optički miš. Pre kupovine, podatke za S Box miš M-900U 800dpi ljubičasti optički proverite na sajtu PROIZVOĐAČA.


- Danas će kompanije okupljene oko Inicijative Digitalna Srbija kroz učešće na Beogradskom maratonu trčati Trku za Petlju. Ovom akcijom kompanije iskazuju javnu podršku Fondaciji Petlja i onome što mi radimo. Sredstva koja će biti prikupljena tokom današnjeg dana ćemo upotrebiti za dalji razvoj besplatnih interaktivnih materijala na srpskom jeziku koji služe za učenje programiranja - rekla je Katarina Anđelković iz Fondacije Petlja.\nDodatni podstrek ovoj inicijativi dalo je nedavno istraživanje koje je pokazalo da 81% stanovnika Srbije mlađih od 60 godina podržava uvođenje predmeta informatika i računarstvo u obavezno obrazovanje već od prvog razreda osnovne škole. Kao odgovor na ovu potrebu, besplatni portal Petlja pruža mogućnost učenja u modernom interaktivnom okruženju, uz materijale na srpskom jeziku koji su usklađeni sa zvaničnim nastavnim programom.


Ipak, Podgoričani su favoriti, posebno što se utakmica igra u "Morači".\n- Naš protivnik je promenio sastav u odnosu na prošlu godinu. Imaju vrlo agresivan trio na bekovskim pozicijama, sa agresivnim krilnim igračima koji mogu da igraju na više pozicija. Imaju visinu, mogu da igraju i u formaciji i sa nižom postavom, u kojoj koriste Tasića kao centra koji se otvara na tri poena - rekao je DŽikić, a preno klub.\nStrateg Budućnosti je istakao i da su pratili igre tima iz Železnika u pripremnom periodu.\n- Ispratili smo njihove igre u predsezoni, videli smo da igraju agresivno preko celog terena, sa puno udvajanja, kao i preuzimanja u postavljenoj odbrani i za to smo spremni. Moramo da pariramo njihovoj energiji - zaključio je DŽikić.\nCentar crnogorskog kluba, Zoran Nikolić smatra da će FMP u Podgoricu doći vrlo motivisan.\n- Ne smemo da se opustimo, moramo da uspostavimo tempo koji nama odgovara od prvog minuta i da ga kontrolišemo tokom celog meča. Čeka nas težak meč u kome moramo da budemo spremni na njihovu agresivnost od prvog minuta - zaključio je Nikolić.\nUtakmica Budućnost - FMP igra se sutra od 19 sati.\nKK Budućnost KK FMP košarka Aleksandar DŽikić ABA liga Zoran Nikolić


Počinje rješavanje problema VODOSNABDIJEVANJA opštine Ljubinje | Trebinje Live\nPočinje rješavanje problema VODOSNABDIJEVANJA opštine Ljubinje\nPreduzeće "Hidrolektrane na Trebišnjici" /HET/ uradiće u potpunosti projektnu dokumentaciju za rekonstrukciju vodovoda u opštini Ljubinje, rekao je Srni Ilija Tamindžija, izvršni direktor za proizvodnju i tehničke poslove u HET-u.\nKada je riječ o infrastrukturi u opštini LJubinje prioritet je vodosnabdijevanje, tako da je izrada projekta prvi korak u rješavanju ovog višegodišnjeg problema sa kojima se susreću stanovnici ove nerazvijene hercegovačke opštine.\nTamindžija kaže da ovo produzeće ima svoj Projektni biro i kvalitetan kadar, te da bi projekat za vodovod trebalo da bude završen u naredna dva mjeseca, na zadovoljstvo i HET-a i opštine LJubinje.\n"Na ovaj način želimo da učestvujemo u rješavanju jednog od gorućih problema Ljubinja i nastojaćemo da ovaj posao bude što prije završen kako bi opština mogla da počne realizaciju svojih planova", rekao je Tamindžija.\nNačelnik opštine Ljubinje Darko Krunić Srni je potvrdio da je ovo problem koji je sadašnja vlast naslijedila i da nimalo nije lako u ljetnim mjesecima kada pola grada nema uredno vodosnabdijevanje, ističući da je nešto bolja situacija zimi jer je manja potrošnja.\nOn je naglasio da bi, rekonstrukcijom vodovoda, opština LJubinje zaboravila na restrikcije i da građani ne bi bili u strahu da li će i koliko dana biti bez vode.\n"Da bismo bar malo doprinijeli urednijem vodosnabdijevanju, u prethodna tri mjeseca koliko smo na vlasti, promijenili smo ventile, plovke i druge osnovne stvari", kaže Krunić.\nOn je zahvalio HET-u na pomoći, napominjući da će opština, zahvaljujući ovom projektu, moći da aplicira za sredstva za rekonstrukciju vodovoda.\n"Rekonstrukcija vodovoda koštala bi oko pet miliona KM koje ćemo obezbijeti djelimično od kreditnih sredstava, a tražićemo i pomoć od Vlade Republike Srpske, te ambasada", rekao je Krunić i dodao da opština sa malim budžetom ne može mnogo da ulaže u infrastrukturu.\nSve veći šverc - U Ljubinju oduzeto 3.900 paklica cigareta i 50 kg duvana\nDom zdravlja u Ljubinju dobio sanitetsko vozilo od Šveđana\nGradi se vještačko jezero za navodnjavanje ljubinjskog polja\nU Ljubinju počinje gradnja vještačke akumulacije


Nexsas baštenski sto od ratana Dino crni cena, cene Srbija, prodaja Beograd Novi Sad Niš\nNexsas baštenski sto od ratana Dino crni cene\nTrenutno nemamo slike za Nexsas baštenski sto od ratana Dino crni\nEPonuda nije internet prodavnica već Vam omogućava da brzo i lako nađete Nexsas baštenski sto od ratana Dino crni po najjeftinijoj ceni. Naš cilj je da kupci budu što bolje informisani o ponudi Nexsas baštenski sto od ratana Dino crni na tržištu Srbije. Vrlo lako nalazite željeni proizvod za kategoriju Baštenski stolovi cene, ne morate da lutate od sajta do sajta za Nexsas Baštenski stolovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas baštenski sto od ratana Dino crni sa PRODAVCEM. EPonuda ne može da garantuje potpunu tačnost specifikacije i slika za Nexsas baštenski sto od ratana Dino crni. Pre kupovine, podatke za Nexsas baštenski sto od ratana Dino crni proverite na sajtu PROIZVOĐAČA.


Odalović: Sarajevo, Zagreb i Priština da otvore arhive kako bi rasvijetlili sudbinu nestalih Srba - Glas Srpske\nOdalović: Sarajevo, Zagreb i Priština da otvore arhive kako bi rasvijetlili sudbinu nestalih Srba\nSrna 21.02.2020 14:08\nBEOGRAD - Srbija u procesu traženja nestalih Srba na prostoru bivše Jugoslavije insistira da se otvore arhive u Sarajevu, Zagrebu i Prištini, jer postoji zavjera ćutanja i nespremnost da se na sto stave njihovi izvori koji bi pomogli rasvjetljavanju sudbine nestalih, rekao je predsjednik Komisije za nestale Srbije Veljko Odalović.\nOdalović je, podnoseći izvještaj na sjednici Odobra Skupštine Srbije za dijasporu i Srbe u regionu, rekao da Srbija insistira na otvaranju arhiva hrvatskih oružanih snaga, muslimanskih snaga u BiH i albanske OVK na Kosovu i Metohiji, ali i međunarodnih organizacija.\nSrbija, koja je davala sve podatke iz svojih arhiva, nastaviće, kaže Odalović, da insistira da se arhive u drugim zemljama otvore, jer ima konkretne zahtjeve, grobna mjesta, koja nisu istražena.\nOdalović je istakao da svoje arhive nisu otvorile ni međunarodne organizacije, kao što su OEBS ili NATO, te dodao da su njihovi izvještaji do sada bili tabu tema, a da su otvarali arhive samo kada je bilo s ciljem da se optuže Srbi.\nOn kaže da je insistiranje Srbije, ipak, dalo neke rezultate jer je juče dobio informaciju da je pet do šest zemalja, koje su imale prisustvo na Kosovu i Metohiji, dozvolilo uvid u njihova dokumenta, koja bi mogla imati veze sa nestalim.\nOdalović je rekao da je OEBS svoje arhive do sada zatvarao, ali da se iz njihovih izvještaja dobijenih iz drugih izvora moglo saznati da su predstavnici OEBS-a posjećivali ilegalne zatvore gdje su bili smješteni Srbi.\n- Ako bude postojala spremnost međunarodnih organizacija, to može da se promeni. Sada su zemlje same počele da daju dokumenta, dok su nas do sada uporno odbijali i samo smo udarali u zid. Sada je pet do šest zemalja otvorilo svoje arhive - naveo je Odalović.\nOdalović je rekao da Srbija insistira i da se otkrije čija su tijela, njih više od 4.000, koja se nalaze u mrtvačnicama u Zagrebu, Sarajevu, Prištini, Tuzli, koja još nisu identifikovana.\nOn je dodao da je najveći izazov pogrešna identifikacija koja je obavljana klasičnom metodom, što su u ranijem periodu radili haški istražioci, te dodao da je u prosjeku između 15 do 20 odsto takvih identifikacija bilo pogrešno.\n- Treba napraviti jedinstvenu evidenciju o srpskim žrtvama - rekao je Odalović.\nOn je ponovio da je u zastoju proces traženja nestalih, te podsjetio da se na prostoru biše Jugoslavije traži 10.035 lica, od kojih jedna trećina Srba, odnosno 3.200.\nOdalović je napomenuo da Republika Srpska traži 1.660 nestalih, dok Srbija traži u BiH 97 svojih državljana, uglavnom vojnika.\nOn je istakao da Srbija postupa po zahtjevima Zagreba, Sarajeva i Prištine i istražuje lokacije i riječne tokove u Srbiji, za koje oni sumnjaju da kriju tijela njihovih nestalih.\nOdalović je naveo da iz BiH ima jedan zahtjev koji se odnosi na lokaciju kod Sremske Rače, te da je Srbija pozvala svjedoka iz BiH da dođe i pokaže lokaciju.


IMUNIZACIJA SE NASTAVLJA: Jedna beogradska opština premašila 80 odsto vakcinisanih, pojedini gradovi ispod 30 procenata : Nadlanu.com\nIMUNIZACIJA SE NASTAVLJA: Jedna beogradska opština premašila 80 odsto vakcinisanih, pojedini gradovi ispod 30 procenata\nObjavljeno 7. avg 2021. / 13:00:13\nDirektor Kancelarije za eUpravu Mihailo Jovanović izjavio je da je u Srbiji protiv koronavirusa vakcinisano 50,2 odsto punoletnih građana.\nJovanović je za RTS rekao da je ukupno dato 5.595.000 vakcina protiv koronavirusa - 2.865.000 prvih doza i oko 2.730.000 drugih doza vakcina.\nNaveo je da je u pojedinim beogradskim opštinama vakcinisano više od 75 odsto stanovnika, ali da još ima lokalnih samouprava u kojima je vakcinu primilo manje od 30 odsto građana.\nJovanović je dodao da podaci pokazuju da je poslednjih nedelja trend da svaki dan ima između pet i deset hiljada datih vakcina u Srbiji, što prvih, što drugih doza.\nNaveo je da je opština Stari grad u Beogradu jutros prešla 80 odsto vakcinisanih punoletnih građana, a da još tri beogradske opštine - Savski venac, Vračar i Novi Beograd, imaju više od 75 odsto vakcinisanih.\n- Kada posmatramo Srbiju, najbolji je Priboj, a slede Niš, Bosilegrad, Užice i Mali Zvornik, svi sa više od 60 odsto vakcinisanih stanovnika - naglasio je Jovanović, javlja Tanjug.\nUkazao je da nekoliko lokalnih samouprava i dalje ima manje od 30 odsto vakcinisanih i naveo da su to Ljig, Ub, Mionica, Lajkovac, Novi Pazar i Tutin.\n- Dosta zavisi od lokalne samouprave, od toga kako su organizovani punktovi i koliko ih ima, da li se odlazi u sela i koliko se priča sa građanima. I manje lokalne samouprave, kao što je Priboj, su pokazale da mogu da budu lideri u vakcinaciji - naglasio je Jovanović.\nPrecizirao je da je 60 lokalnih samouprava prešlo 50 odsto vakcinisanih, a među njima su i Kladovo, Kikinda, Novi Sad, Crna Trava, Pirot, Požarevac...\nJovanović je naveo da se povećao i procenat mladih koji su primili vakcinu, pa ih sada u starosnoj grupi od 18 do 30 godina ima skoro 20 odsto.\n- Najrevnosnija je grupa od 65 do 74 godine. Tu imamo čak 78 odsto vakcinisanih građana - naglasio je Jovanović.\nDodao je da broj punktova za vakcinaciju nije smanjen i da ih ima blizu 200 širom Srbije. Svi koji se nisu vakcinisali mogu da odu do najbližeg doma zdravlja, gde su na raspolaganju vakcine četiri različita proizvođača. Termin se može zakazati preko portala eUprava.\nbroj vakcinisaniheUpravaimunizacijakoronakoronavirusKovid-19Mihailo Jovanovićvakcinavakcinacija


Ruske snage u Siriji štite sistemi S-300 i S-400 - 15.11.2016, Sputnik Srbija\nRuske snage u Siriji štite sistemi S-300 i S-400\nRuski predsednik Vladimir Putin je dao zadatak da se Oružane snage Rusije u Siriji štite iz vazduha. 15.11.2016, Sputnik Srbija\n12:25 15.11.2016 (Osveženo: 08:26 16.11.2016)\n© Sputnik / Michael KlimentyevPrezident RF Vladimir Putin\nRuski predsednik Vladimir Putin je dao zadatak da se Oružane snage Rusije u Siriji štite iz vazduha.\n30 Mart 2016, 17:51\n„Zamolio sam Vas i Generalštab da pouzdano zaštitite punkt za snabdevanje u Tartusu i bazu Hmejmim i iz vazduha i sa mora. Šta je preduzeto po tom pitanju?“, pitao je Putin ruskog ministra odbrane Sergeja Šojgua.\nŠojgu je preneo ruskom predsedniku da je Ministarstvo veoma mnogo radilo na „organizaciji ešalonskog sistema odbrane“. Između ostalog, on je pomenuo sistem S-400 i sedam sistema S-300, kao i komplekse „Bastion“.\n„Kod nas, kao što znate, odavno radi sistem S-400. Osim toga, mi smo dodali sistem S-300 kako bi se zatvorio morski deo, praktično do Kipra. Osim toga, tamo su postavljeni i obalski kompleksi ’Bastion‘, koji su praktično zatvarali čitavu obalu i sada smo sa tim kompleksima u stanju da pogađamo kako ciljeve na moru, tako i na kopnu“, rekao je Šojgu, dodavši da se radi o rastojanju od 350 kilometara na moru i skoro 450 kilometara na kopnu.\nŠojgu je u razgovoru sa ruskim predsednikom dodao da su niskoleteći ciljevi su pokriveni kompleksima „Pancir“.\nSvi planovi modernizacije u vojnoj sferi u uslovima smanjenja budžeta treba da budu realizovani uz pomoć optimizacije, izjavio je ruski predsednika Vladimir Putin.\n„Udeo savremenog naoružanja i savremene tehnike u vojsci i u floti raste i do kraja godine treba da iznosi više od 50 odsto“, rekao je ruski predsednik na sednici sa rukovodstvom Ministarstva odbrane Rusije.\n5 Novembar 2016, 12:42\nOn je izjavio i da će planovi isporuka naoružanja vojsci ove godine biti realizovani do 70 odsto.\n„Mi živimo u uslovima poznatih finansijskih i budžetskih ograničavanja. Oni su u značajnom stepenu dotakli i vojnu sferu i rashode Ministarstva odbrane“ rekao je Putin.\n„Naši planovi nesumnjivo treba da budu realizovani na račun optimizacije i opreznijeg korišćenja državnih resursa, sa fokusom na najvažnije pravce našeg rada, bez čega se ne može“, rekao je šef ruske države.\nPredsednik Rusije je postavio zadatak jačanja državne kontrole nad rashodima u okviru državnih nabavki.


eKapija | Dragan Škrbić, izvršni direktor kompanije "Energy Net" - Energetski efikasni sistemi višestruko smanjuju troškove investitora\nIzvor: eKapija | Utorak, 15.03.2016.| 08:10\nInvestitori u Srbiji veoma su svesni prednosti koje donosi upotreba savremenih energetski efikasnih i čistih tehnologija, kaže u razgovoru za "eKapiju" izvršni direktor kompanije "Energy Net" Dragan Škrbić. On naglašava da se potencijalni korisnici često raspituju za ekonomičnija rešenja tamo gde su u međuvremenu troškovi postali veoma visoki.\nKako nam kaže Škrbić, "u zgradarstvu je sve više investitora koji hoće kupcima svojih stanova da ponude efikasno i ekonomično grejanje i tako lakše prodaju stanove jer je kod stanara već formirana potreba za takvim sistemima".\n- Sve više investitora u zgradarstvu se odlučuje za rešenja koja obezbeđuju svakom stanu zasebnu toplotnu pumpu. U industriji, gde su troškovi energije visoki, ovakva rešenja se izuzetno brzo isplaćuju i daju fantastične rezultate - objašnjava direktor kompanije "Energy Net" koja u Srbiji distribuira proizvode i rešenja nekih od najvećih svetskih kompanija u oblasti energetske efikasnosti.\neKapija: Koje su, pored finansijskih, najveće prednosti upotrebe ovih tehnoloških rešenja?\n- Osim finansijskog benefita, krajnji korisnik primenom modernih tehnoloških rešenja dobija potpuno automatizovan sistem. Potrebno je inicijalno uneti odgovarajuće parametre, a regulacija sistema se zahvaljujući multisenzorskoj tehnologiji brine da u svakom trenutku obezbedi optimalnu temperaturu u objektu.\nKomfor se dodatno povećava ako se koriste niskotemperaturni sistemi grejanja (površinska grejanja i ventilatorski konvektori), a ne radijatori. Konačno, korišćenjem najmodernijih tehničkih rešenja ste ekološki svesni, budući da svi takvi sistemi moraju biti ekološki, od produkcije u fabrici, preko upotrebe, pa sve do zbrinjavanja i reciklaže.\neKapija: Koliko država prepoznaje značaj energetski efikasnih i čistih tehnologija? Šta je to što bi ona mogla da uradi na njihovoj promociji i obezbeđenju njihove veće pristupačnosti za investitore?\n- Naša država za sada na žalost nema sistematski pristup ovakvim tehnologijama. Nema nikakvih podsticaja za korisnike koji koriste energetski efikasne sisteme. Investitori koji se odluče za ovakve vidove grejanja ili hlađenja nemaju nikakve olakšice. Svakako bi bilo korisno razmotriti mogućnost da investitori ili krajnji korisnici dobiju nekakve povlastice i da im država pomogne u finansiranju ovakvih projekata, budući da je to u interesu ne samo krajnjeg kupca, već i same države.\neKapija: Grejna sezona se polako bliži kraju, a mnogi su ponovo neprijatno iznenađeni troškovima za grejanje ove zime. "Energy Net" u svom asortimanu ima najrazličitiju opremu i sisteme za grejanje. Šta je to što biste preporučili onima koji naredne zime žele niže račune za grejanje i uštedu energije?\n- Svakako da ne postoji univerzalno rešenje, ali neke osnovne smernice definitivno postoje. Naš cilj je da uvek nađemo najoptimalnije rešenje prilagođeno vrsti i nameni objekta. Najekonomičnije je grejanje putem sistema iz domena obnovljivih izvora energije kao što su toplotne pumpe i solarni sistemi koji najbolje rezultate daju pri radu u niskotemperaturnom režimu rada u kombinaciji sa našim sistemima podnog grejanja i ventilator-konvektorskim uređajima.\nPogodnost kod sistema toplotnih pumpi je i ta što se pomoću njih rešava i hlađenje u letnjem periodu, pa nije potrebno dodatno ulagati u sistem klima uređaja. U ovom segmentu posedujemo rešenja za individualne stanove putem integralnih sistema toplotnih pumpi vazduh-voda koji mogu da greju, hlade i zagrevaju sanitarnu vodu sa visokom efikasnošću.\nAko se grejemo na gas, bitno je da, po mogućnosti, koristimo kondenzacioni uređaj, što je u zemljama Evropske unije sada i jedino moguće po zakonskim regulativama. Ovaj tip uređaja u odnosu na konvencionalni gasni kotao može ostvariti značajne uštede i obezbediti reativno kratak period otplate. Rešenje zagrevanja objekata putem gasnih generatora toplote namenjenih za spoljnu montažu pokazalo se kao izuzetno dobro jer ne zauzima korisnu površinu objekta i predstavlja kompaktno i izuzetno efikasno rešenje za stambene i poslovne objekte.\nAko je grejni sistem na čvrsto gorivo ili pelete, moramo obratiti pažnju na kvalitet goriva, kao i na redovno čišćenje i održavanje sistema. Grejanje na električnu energiju može biti prihvatljivo za manje kvadrature ili kao podrška sistemima iz domena obnovljivih izvora energije.\neKapija: "Energy Net" distribuira i opremu za ventilaciju i klimatizaciju. Kolike se uštede mogu ostvariti ugradnjom savremenih sistema za ventilaciju i klimatizaciju u stambene, odnosno industrijske objekte?\n- Svakako da veći sistemi omogućavaju prostor za veće uštede u potrošnji energenata. Uštede u ovom domenu ostvaruju se upotrebom najsavremenijih multi-split i VRF sistema u kombinaciji sa rekuperatorima toplote, gde se svež vazduh koji dolazi spolja ne dovodi direktno u prostor, već se prvo u rekuperatoru filtrira i predgreva toplotom otpadnog vazduha iz prostorije tokom zimskog perioda. Tako ne samo da maksimalno štedimo energiju, već živimo i radimo u uvek svežem vazduhu optimalne temperature i vlažnosti, bez primesa gradskog smoga i alergena.\neKapija: Takođe, Vaša kompanija u ponudi ima i opremu iz oblasti obnovljivih izvora energije, poput solarnih i geotermalnih sistema. Kolika je tražnja za ovim proizvodima na našem tržištu?\n- Ovi sistemi su itekako traženi i na našem tržištu. Radi se o sistemima gde se višestruko smanjuju troškovi grejanja i pripreme sanitarne tople vode. Posebno je brz povrat investicija u javnim ustanovama sa velikom potrošnjom i starim sistemima, gde se neretko u mnogim vrtićima, školama, bolnicama i sličnim ustanovama često investicija isplati i u roku od jedne ili dve godine. Postoje, naravno, i sistemi namenjeni kućnim korisnicima, koji su takođe već dobro poznati ljudima u Srbiji i veliki je svakodnevno broj upita vezanih za solarne sisteme ili toplotne pumpe.\neKapija: Da li ih je moguće ugraditi i na već postojeće sisteme u objektima i koliko novca oni mogu da uštede njihovim korisnicima?\n- Takvi sistemi veoma često mogu da se ugrade i na već postojeće sisteme u kućama i zgradama i povećaju ukupnu efikasnost. Često je pre toga potrebno dodati grejna tela ili zameniti radijatore ventilatorskim konvektorima.\nSolarni sistem za pripremu sanitarne tople vode može uštedeti i do 60% energije na godišnjem nivou, dok solarni sistemi za grejanje pokrivaju do 30% potreba niskotemperaturnih sistema grejanja. Toplotne pumpe mogu, u zavisnosti od izvora toplote i grejnog sistema, sniziti cenu grejanja i 5-6 puta u odnosu na sistem grejanja na struju ili gas.\neKapija: Referenc lista projekata na kojima je "Energy Net" bio angažovan je veoma obimna. Možete li nam izdvojiti neke projekte na kojima se najbolje vide prednosti i uštede ostvarene primenom energetski efikasnih i čistih tehnologija?\n- Ova lista je veoma široka i svakodnevno se proširuje novim referencama. Možemo pomenuti VRV sistem na zgradi Kliničkog centra Vojvodine u Novom Sadu, rashladni čiler u Zdravstvenom centru Valjevo, ili manastir Vaskrsenja Hristova u Kaću, koji se greje toplotnom pumpom preko zemnih sondi, dok se sanitarna voda priprema energijom sunca solarnim kolektorima.\nIzuzetno dobar primer je osnovna škola u opštini Užice gde se investicija u kaskadu kondenzacionih gasnih kotlova isplatila za manje od jedne grejne sezone zahvaljujući ostvarenim uštedama.\neKapija: "Energy Net" distribuira na tržištu Srbije opremu nekih od najvećih svetskih kompanija. Koji su to brendovi koje biste izdvojili kao najtraženije i najpopularnije kod domaćih klijenata?\n- "Energy Net" je već uveliko pozicioniran kod naših kupaca kao kompanija koja u svim segmentima svoga delovanja nudi najoptimalnija sistemska rešenja, koja ispunjavaju sve relevantne i aktuelne propise vezane za maksimalnu energetsku efikasnost, sigurnost i ekonomičnost u radu. Tri brenda bi svakako izdvojili kao najtraženije, a to su "Gree", "Remeha" i "Bergen".\n"Gree" je najveći svetski proizvođač iz oblasti klimatizacije, gde je dovoljno reći da je svaki treći klima uređaj na svetu proizveden u "Gree" pogonima. "Remeha" je vodeći holandski proizvođač gasnih kotlova, koji je pionir u domenu kondenzacionih uređaja sa iskustvom od preko 30 godina u kondenzacionoj tehnologiji. Danas, u Evropskoj uniji, moguće je projektovati i ugrađivati jedino kondenzacione gasne kotlove zbog svoje maksimalne efikasnosti i ekonomičnosti.\nPod robnom markom "Bergen", "Energy Net" nudi veoma široku lepezu proizvoda – od kotlova na čvrsto gorivo i pelete, pa sve do sistema podnog grejanja i toplotnih pumpi vazduh-voda i voda-voda, gde je akcenat stavljen na visokom kvalitetu i optimalnom odnosu cene i kvaliteta uz brigu o energetskoj efikasnosti, kao i zaštiti životne sredine.\nniskotemperaturni sistemi grejanja\ngrejna sezona u Srbiju\nsolarni sistemi za grejanje\nmanastir Vaskrsenja Hristova u Kaću


RTCG - Radio Televizija Crne Gore - Nacionalni javni servis :: Zanimljivosti :: Instagram najgore utiče na mentalno zdravlje\nDRUŠTVENE MREŽE 22. 05. 2017. 09:00 >> 08:33 0\nInstagram najgore utiče na mentalno zdravlje\nIstraživači iz Velike Britanije pokazali su da je Instagram najštetniji po psihičko zdravlje od svih društvenih mreža, posebno za mlade žene.\nIstraživači iz Velike Britanije su u okviru studije #StatusofMind intervjuisali skoro 1.500 osoba starosti od 14 do 23 godine o tome kao su Instagram, Snepčet, Tviter, Fejsbuk i Jutjb uticali na njihovo mentalno zdravlje. Istraživanje je pokazalo da je Instagram najviše štetan, posebno za mlade žene. Popularna aplikacija je izdvojena zbog svoje sposobnosti da doslovno filtrira bilo kakve nesavršenosti što kod korisnika izaziva uznemirenost, depresiju, usamljenost i neispunjenost.\nJedina platoforma koja je dobila pozitivnu ocjenu je YouTube. Međutim, istraživači ističu da se ljudi generalno osjećaju sve lošije zbog česte upotrebe društvenih mreža. Takođe, navode da korišćenje društvenih mreža duže od dva sata dnevno povećava vjerovatnoću za javljanje psihičkih problema.\nOtežan pristup Facebooku i Instagramu


Energetska zajednica savetuje Parlament FBiH da ne odobri kredit za novi blok TE Tuzla\nEnergetska zajednica (EnZ) preporučuje Parlamentu Federacije Bosne i Hercegovine (FBiH) da ne odobri garancije za kredit kineske Eksport-Import banke od 614 miliona evra za Elektroprivredu Bosne i Hercegovine (EPBiH) za gradnju novog bloka u Termoelektrani (TE) Tuzla.\nSekretarijat EnZ uputio je pismo Parlamentu u kontekstu svoje obaveze da nadgleda usaglašenost zemalja članica koje su potpisale Ugovor o formiranju Energetske zajednice sa regulativom EnZ, a posebno sa propisima koji se odnose na državnu pomoć.\nSekretarijat, kako je navedeno, pažljivo prati dešavanja u vezi sa državnom pomoći za projekat Tuzla 7, i ozbiljno sumnja u odluku Saveta za državnu pomoć BiH, da garancije ne predstavljaju državnu pomoć.\n„Pozivamo Parlament Federacije Bosne i Hercegovine da ne odobri garancije koje mogu biti ilegalna državna pomoć. Takva odluka može dovesti do dugotrajnih i skupih procedura kako bi se kršenje propisa ispravilo. Osim toga, Sekretarijat će možda morati da otvori postupke za povredu propisa protiv BiH u skladu s Pravilnikom o rešavanju sporova EnZ“, navodi se u pismu Sekretarijata (ECS-10_18O27-09-2018 (MoP Federation Bosnia and Herzegovina)).\nSekretarijat je razmotrio odluku Saveta za državnu pomoć i ima jake sumnje da argumentacija i zaključak ovog tela nisu usklađeni sa pravnom regulativom EnZ za državnu pomoć.\nVlada FBiH je već odobrila garancije za kredit od 614 miliona evra od kineske Eksport-Import banke.\nUkupna investicija u novi blok od 450 MW u TE Tuzla je 750 miliona evra, dok je izgradnja poverena kineskom konzorcijumu koji predvodi kompanija China Gezhouba Group.\nArhus centar Sarajevo i CEE Bankwatch podneli žalbu EnZ\nSekretarijat je u pismu naveo i da su im se obratili Arhus centar Sarajevo i CEE Bankwatch Network u vezi sa neusklađenošću odluke Saveta za državnu pomoć sa propisima EnZ. Njihove primedbe su registrovane kao žalba i biće razmatrane u skladu sa procedurama EnZ za kršenje propisa.\nDve nevladine organizacije su pre nedelju dana podnele zvaničnu žalbu EnZ kojom su zatražili da istraži korišćenje novca iz budžeta kako bi se dale garancije kineski kredit za gradnju novog bloka u TE Tuzla.\nOne tvrde da, u skladu sa Ugovorom o EnZ, BiH mora da poštuje pravila EU o subvencijama u energetskom sektoru. Između ostalog, u većini slučajeva državne garancije mogu da se odnose na najviše 80% ukupnog iznosa kredita.\nPredložena garancija, međutim, pokriva 100% kredita, plus kamate i druge povezane troškove, navodi se u saopštenju CEE Bankwatch Network.\nTagovi: Bankwatch, Elektroprivreda Bosne i Hercegovine, Energetska zajednica, EPBiH, TE Tuzla, Tuzla 7\nPočetna » Vesti » Životna sredina » Energetska zajednica savetuje Parlament FBiH da ne odobri kredit za novi blok TE Tuzla


Izvor: Mondo, 07.Dec.2018, 19:14\nEvropski parlament doneo nekoliko rezolucija za balkanske zemlje koje se tiču poštovanja ekoloških zakona, a tiče se i Srbije i gradnje mini-hidroelektrana. Od Crne Gore se zahteva da poštuje zaštićena područja.\nEvropski parlament je ove nedelje usvojio nekoliko >> Pročitaj celu vest na sajtu Mondo << pojedinačnih rezolucija za balkanske zemlje, a jedna od njih se tiče i Srbije i masovne gradnje mini-hidroelektrana, izražavajući posebnu zabrinutost što se pojedine grade u zaštićenim područjima, odnosno nacionalnim parkovima, a pomenuta je Stara planina (gde treba da bude izgrađeno čak 58 MHE).\nU rezoluciji Evropskog parlamenta ističe se rizik koji gradnja MHE izaziva na životnu sredinu i naglašava da su one u suprotnosti sa ekolkoškim standardima Evropske unije. Isti problem postoji i u Albaniji i Makedoniji.\nŠto se tiče Crne Gore, Evropski parlament je u odvojenoj rezoluciji zatražio da se povuku svi projekti koji se preduzimaju u zaštićenim područjima.\nIstiče se da su građani Evrope ustali u zaštitu balkanskih reka, kao i da su lokalne zajednice u zemljama Balkana sve glasnije i odlučnije u zaštiti svojih reka.


Knežević: Veselin Vukotić neće pobjeći od odgovornosti – DNP\nKnežević: Veselin Vukotić neće pobjeći od odgovornosti\nDa su u Crnoj Gori od uvođenja Milove demokratije na snazi licemerje, nepotizam, bezočne prevare, laži i svakodnevno silovanje zdravog razuma, na svom terenu i na volšeban način je potvrdio jedan od perjanika novocrnogorske intelektualne elite, rektor Univerziteta „Donja Gorica“ Veselin Vukotić.\nPoznat po filosofskim pogledima na domaću i svekoliku stvarnost, Vukotić je novom besjedom o propadanju civilizacija zbog samozadovoljstva, porasta birokratije i moralnom sagledavanju problema crnogorskog društva opčinio čitavu domaću javnost. Tako je, osvrnuvši se u svojoj božićnoj poslanici na karakteristike današnje civilizacije, Vukotić sa stanovišta uspješnog biznismena lucidno primijetio da nejednakosti razdiru društveno tkivo, jer se, prema njegovim riječima, smisao i cilj savremenog čovjeka svodi na imati sve više materijalnog, a ne biti ispunjen pojedinac koji živi punoćom života.\nNastavljajući u maniru otuđenog novocrnogorskog intelektualca i tajkuna, Vukotić je vispreno ocijenio da narastajuća birokratija jedino proizvodi javni dug, unosi rutinu i ubija novu misao, zaboravljajući da je on sam ideolog i pobornik učaurenog, destruktivnog birokratizovanog sistema u kom vrlo uspješno stvaralački pliva. Valjda zanesen duhovnim blaženstvom na dan najradosnijeg hrišćanskog praznika, zaboravio je da je upravo UDG sabirni centar visokih državnih službenika i funkcionera vladajuće partije koji, pored zarade u državnim organima, dobijaju pozamašna sredstva da kao provjereni partijski kadrovi i budući poslodavci prenose studentima svoja iskustva o punoći života na jaslama građana. „Ljudi bez duha i sa McDonalds logikom“ upravo su oni koji sa titulama zarađenim na plagiranim diplomama rektor UDG zapošljava kao svoje predavače, a koje u svojoj samozaljubljenosti navodi kao opasnost za buduće generacije. Zato nije osjećao potrebu ni da se osvrne na povlašćeni položaj ove institucije, koja za svoje bivstvovanje od osnivanja uspješno zaobilazi zakonske norme, kao ni to da su njeno finansiranje potpomogli i građani Crne Gore, kako bi se sistem visokog obrazovanja uredio po mjeri osnivača i suvlasnika UDG-a Mila Đukanovića.\nSlučajno nije pomenuo ni svoje mjesečne prihode koji, po osnovu raznoraznih angažmana na Univerzitetu i u državnim institucijama, iznose više hiljada evra, kao ni to da je i svojoj ćerki omogućio da osjeti težinu rada u državnim organima, stecištu birokratije koju Vukotić sa strašću kritikuje. Skroman kakav jeste, valjda nije želio da se hvali saučešništvom u izgradnji biznisa u visokom obrazovanju kroz enormna sredstva od školarina i budžetskim finansiranjem Univerziteta čiji je rektor; ili se možda u svojim lucidnim intervalima sjetio sistemski osmišljene degradacije državnog univerziteta i bezočnog progona profesora koji uživaju status marginalizovane grupe. Želim da obavijestim neoliberalnog gurua crnogorskog propadanja i pljačkaške privatizacije da ga ovi božićni lamenti neće spasiti od odgovornosti, niti će ga poštedjeti dokazivanja svog bogatstva. Jer novi društveni ugovor koji ćemo ponuditi crnogorskim građanima podrazumijeva konfiskaciju imovine svim koji su se obogatili na nesreći ovog naroda, oduzimanje fabrika i njihovu predaju na upravljanje radnicima, i obaveznu naplatu ekstra profita tajkunskim hobotnicama, koje su po biznis planu Veselina Vukotića, od nepismenih klipana postali biznis elita.\nU sveobuhvatnoj raškoši “proročanskog” govora, Vukotić na kraju sedeljke nije propustio da podijeli svoja promišljanja i moralne dileme o prekookeanskim dešavanjima.\nOsvrnuvši se na pobjedu Donalda Trampa u Americi, proniciteljski je ocijenio da je njegova pobjeda možda i najava kraja monopola političkih partija i uvod u novi oblik demokratije. Očito nije mogao da sakrije opravdanu bojazan za sopstvenu sudbinu, imajući u vidu javno izneseno mišljenje predsjednika SAD-o o njegovom prijatelju i poslovnom partneru Milu Đukanoviću. Osjetivši paniku u redovima svojih kolega iz DPS-a nakon poraza njihovih saveznika, i Vukotiću je postalo jasno da je vrijeme za novu političku kombinatoriku, a to znači isplivavanje svih političkih promašaja, malverzacija i zloupotreba kreatora i grobara tmurne crnogorske stvarnosti. Zato nije čudno što Vukotić lamentira nad radikalnim promjenama koje slijede, jer svako se češe gdje ga najviše svrbi.\nMilan Knežević, predsjednik Demokratske narodne partije\nDNP Administrator\t2017-01-07T17:27:05+01:00\tJanuary 7th, 2017|


Intenzivirati sveukupnu saradnju Srbije i Turkmenistana\nBEOGRAD – Srbija je čvrsto opredeljenja za dalji razvoj, unapređenje i produbljivanje sveukupne saradnje sa Turkmenistanom, poručio je danas ministar spoljnih poslova Nikola Selaković tokom video-link razgovora sa potpredsednikom kabineta ministara i ministrom inostranih poslova te zemlje, Rašidom Meredovim.\nSelaković je konstatovao da su odnosi Srbije i Turkmenistana tradicionalno bratski i prijateljski, navodi se u saopštenju Ministarstva spoljnih poslova.\nDodaje se da je on istakao da je Srbija posebno zainteresovana za intenziviranje političkog dijaloga na visokom i najvišem nivou, i navodi da bi poseta ministra Meredova Srbiji ove godine, u kojoj se obeležava 25 godina uspostavljanja diplomatskih odnosa, bila od posebnog značaja.\nSelaković je izrazio je očekivanje da će posetu biti moguće realizovati već u julu i da će to biti prilika da se potpiše niz važnih međudržavnih sporazuma.\nDodao je da će odnosi dveju država dobiti novi kvalitet intenziviranjem kontakata na visokom i najvišem nivou.\nOn je naglasio značaj unapređenja ekonomske saradnje sa Turkmenistanom i ukazao da bi formiranje Međuvladine komisije za trgovinsku i ekonomsku saradnju bio ključan preduslov za to.\nOn je naglasio da je regionalna stabilnost i unapređenje dobrosusedstva jedan od spoljnopolitičkih prioriteta Srbije.\nDodao je da je težište takvog opredeljenja na razvoju ekonomske saradnje, jer se na taj način mogu relaksirati i politički odnosi.\nSelaković je poručio da je Srbija zainteresovana za adekvatno političko-ekonomsko pozicioniranje u regionu centralne Azije.\nOn je naveo da je u proteklom periodu došlo do intenziviranja kontakata sa državama ovog regiona koje Srbija smatra prijateljskim, uprkos velikoj geografskoj udaljenosti.\nSelaković je posebno zahvalio Turkmenistanu na poziciji po pitanju Kosova i Metohije, istakavši da srpski narod i naša država to neće zaboraviti, jer to je prava poruka prijateljstva.


Pančić: Može doći do udaljavanja Vojvodine | Autonomija\nPančić: Može doći do udaljavanja Vojvodine\nKolumnista Teofil Pančić ocenio je večeras da, ukoliko u Beogradu i u Vladi Srbije vlast preuzmu, kako je naveo, takozv…\nKolumnista Teofil Pančić ocenio je večeras da, ukoliko u Beogradu i u Vladi Srbije vlast preuzmu, kako je naveo, takozvane patriotske snage, a u Vojvodini i Novom Sadu na vlasti budu prodemokratske stranke, može doći do udaljavanja te pokrajine od Srbije.\n„Ako to traje neko vreme i Srbija uđe u samoizolaciju, to može imati ozbiljne psihološke posledice na odnose između jedne i druge obale Dunava i Save“, rekao je Pančić na tribini Nezavisnog društva novinara Vojvodine u Sremskoj Mitrovici.\nOn je ocenio da u Vojvodini može da nastane nova populistička politička snaga, poput Lige za sever u Italiji, koja zagovara jaku samostalnost.\nPrema njegovim rečima, ukoliko vlast u Srbiji formiraju radikali, narodnjaci i SPS, zemlja će nastaviti da trune i postaće „neka vrsta sanatorijuma unutar Evrope u koji niko ne zalazi“.\nSociolog Mirko Đorđević ocenio je da je u Srbiji u toku sklapanje „trojnog pakta protiv demokratije, između Koštunice, Šešelja i Miloševića“.\n„Senka trojnog pakta lebdi nad Srbijom i u slučaju da oni preuzmu vlast predstoji nam buđenje građanske i ljudske svesti i nenasilni otpor takvoj vladi“, kazao je on.\nĐorđević je rekao da Srbija pored tehničke vlade ima i tehnički sinod Srpske pravoslavne crkve koji je, prema njegovim rečima, preuzeo svu vlast, dužnosti i obaveze patrijarha, a da je pri tom javnosti nepoznato ko sedi u crkvenoj vladi.\nFilozof Milenko Perović ocenio je da izbori u Vojvodini nisu od suštinske važnosti jer Skupština Vojvodine nema nadležnosti pomoću kojih bi mogla da utiče na zbivanja u toj pokrajini.\nPrema njegovim rečima, u psihološkom smislu pobeda demokratskih snaga u Vojvodini je značajna, ali u faktičkom smislu ona neće imati značaja.\nFilozof Alpar Lošonc rekao je da Vojvodina „ima šansu“ ukoliko Srbija uđe u Evropsku uniju.\n„Po optimističkom scenariju Vojvodina bi tada dobila šansu da se razvija u skladu sa svojim mogućnostima i da postane motor Srbije i pomogne celoj zemlji da se razvija“, kazao je Lošonc.\nOn je ocenio da je groteskno da je lider Jedinstvene Srbije Dragan Marković Palma postao neka vrsta spasioca Srbije i dodao da je očigledno „da nam se vraća Miloševićev duh iz mrtvila“.


Konkurs za EY Preduzetnika godine 2014 - Nira Press\nPočetna » Konkurs za EY Preduzetnika godine 2014\nKonkurs za EY Preduzetnika godine 2014\nNagrada EY Preduzetnik godine™ postoji već 28 godina, a u Srbiji je prvi put ustanovljena 2012. godine. Dodeljuje se izuzetnim pojedincima koji grade i razvijaju uspešne, rastuće i dinamične kompanije\nEY Preduzetnik godine™ organizuje se u više od 140 gradova i skoro 60 zemalja širom sveta. Nagrada koja se po treći put dodeljuje u Srbiji promoviše preduzetnički duh i inicijativu i odaje priznanje ljudima koji su postigli uspeh svojom vizijom i inovativnošću.\nKonkurs za EY Preduzetnika godine™ otvoren je od 1. septembra do 15. novembra 2014. godine, dok će svečano proglašenje nacionalnog pobednika biti održano u februaru 2015. Najbolji srpski preduzetnik takmičiće se i ovog puta za priznanje EY Svetski preduzetnik godine™ i prisustvovati svečanoj ceremoniji u Monte Karlu u junu 2015. godine.\n– Tokom dve godine koliko program postoji u Srbiji oduševile su nas uspešne preduzetničke priče koje smo imali prilike da čujemo. One predstavljaju dokaz da u Srbiji postoji potencijal, kao i da dobre ideje u kombinaciji sa vrednim radom mogu dovesti do uspeha – kaže Stiven Fiš, rukovodeći partner kompanije EY u Srbiji, i ističe da je podrška preduzetništvu jedan od doprinosa kompanije EY stvaranju boljeg poslovnog okruženja.\nViše informacija o programu EY Preduzetnik godine™ na www.ey.com/rs/eoy


Bezbedno skladištenje radioaktivnog otpada iz Srbije\nOpšti akti preduzeća\nRazvoj i primena nuklearnih tehnologija\nU Srbiji se svake godine generiše od nekoliko desetina do nekoliko stotina kubnih metara radioaktivnog otpada, koji dolazi iz medicinskih institucija, naučno-istraživačkih organizacija i industrije. Osim toga, sve do raspada SFRJ, u Vinči je skladišten radioaktivni otpad istog porekla sa cele teritorije tadašnje države. Tako se sada u postojećim skladištima nalazi oko 3000 kubnih metara radioaktivnog otpada.\nUzimajući u obzir ovako veliku količinu, kao i činjenicu da se radioaktivni otpad generiše svakodnevno u našoj zemlji, Javno preduzeće „Nuklearni objekti Srbije“ završilo je izgradnju modernog i bezbednog skladišta, hangar H3/BS, dovoljno velikog kapaciteta. Planirano je da u to skladište bude premešten kompletan radioaktivni otpad iz postojećih skladišta, koja će potom biti demontirana. Na taj način će sav radioaktivni otpad iz naše zemlje biti uskladišten bezbedno i sigurno na jednom mestu.\nDobijena je upotrebna dozvola, kao i dozvola za probni rad za sprovođenje nuklearne aktivnosti (skladištenje otpada) u trajanju od deset nedelja. Po isteku probnog rada, za nekoliko nedelja, očekuje se dobijanje dozvole za trajno sprovođenje nuklearne aktivnosti. U izgradnju ovog objekta uloženo je 2,5 miliona evra, a objekat je građen od 2007. do 2011. godine.\n“Javno preduzeće Nuklearni objekti Srbije, kao i Vlada Republike Srbije, uložili su veliki napor da naši građani budu sigurni i bezbedni. Velika sredstava su uložena za ovakav objekat, kao i za svu opremu i materijale namenjene bezbednom skladištenju radioaktivnog otpada i jakih izvora zračenja. Sada se može reći da smo na najboljem putu da saniramo stanje u Vinči i uspostavimo nivo radijacione sigurnosti koji je definisan međunarodnim standardima, od strane Međunarodne agencije za atomsku energiju. To znači da ćemo već naredne godine otpočeti demontažu dotrajalog skladišta radioaktivnog otpada, u kojem se nalazi i istorijski otpad iz vremena SFRJ, i prebacivanje tog otpada u novo skladište“, rekao je Radojica Pešić, direktor Javnog preduzeća Nuklearni objekti Srbije.\nSrbija je, kao što je poznato, otpremila nuklearno gorivo u Rusku Federaciju, te stoga novo skladište neće služiti za odlaganje nuklearnog goriva. Takođe, novo skladište neće služiti za eventualno odlaganje radioaktivnog otpada koji nastaje u drugim državama, već isključivo za skladištenje radioaktivnog otpada koji nastaje u našoj zemlji.\nPuštanjem u rad novog hangara rešavamo pitanje bezbednog i sigurnog skladištenja radioaktivnog otpada u narednih nekoliko decenija.\nMike Petrovića Alasa 12-14 11351 Vinča, Beograd\nTel/Fax +381 11 644 7457\n© 2010 Javno Preduzeće "Nuklearni objekti Srbije"


Zrenjaninska "Beohemija": Od Miškovića do Čeha | Novosadski informativni portal 021\nVlasnik "Beohemije" Davor Milićević, iz novosadske kompanije "Preston Holding" nije naveo po kojoj sumi je prodao Česima fabriku, ali se osvrnuo na period kada je kupio ovo preduzeće iz stečaja 2017. godine za 2,5 milijarde dinara, piše Danas.\n"Nije bilo lako firmu iz stečaja i bankrota vratiti na tržište Srbije i regiona, i danas privući ovako eminentnog partnera. On će svojim dolaskom na tržište Srbije doneti evropske vrednosti i standarde", izjavio je Milićević.\nRoman Kratohvil iz češke kompanije "Central European Industries" naveo je da se kroz ovu investiciju nastavlja tradicionalno dobra saradnja srpske i češke privrede.\nOd Kompanije Delta M fabriku je, zajedno sa Duel brednom, kupio tadašnji vlasnik "Beohemije" Željko Žunić 2006. godine. Tada je promenjen naziv zrenjaninskom pogonu u fabriku deterdženata "Beohemija".\nSvoje hemijsko carstvo Žunić je upotpunio preduzećima "Dahlia" i "Hemija Briksol", da bi ih 2012. godine zadužio kreditima kod Evropske banke za obnovu i razvoj i četiri komercijalne banke.\nVeć naredne godine objavljeno je da je zrenjaninska fabrika "Beohemija" paralelno sa uspešnim razvojem proizvodnje u Srbiji, otpočela investiranje na drugom kontinentu. Domaći proizvođač praškaste i kućne hemije i kozmetike započeo je izgradnju fabrike u Tunisu.\nVrlo brzo uveden je stečaj u "Beohemiji – Inhemu" jer nije uspešno sprovođen unapred pripremljeni plan reorganizacije, koji je usvojen 2015. godine.\nSumnja se da je zloupotrebama oštetio Alfa banku i Vojvođansku banku za oko 580 miliona dinara, odnosno da je pribavio protivpravnu imovinsku korist privrednom društvu "Beohemija" u tom iznosu. Tada je navedeno i da ovo nije prvi put da Žunićeva kompanija uzima kredit od banke i da ga ne vraća. Upravo je "Beohemija" najveći dužnik propale Univerzal banke.\nTreći vlasnik postala je novosadska firma "Preston" Davora Milićevića, koja je 2017. prodajom iz stečaja došla do vlasništva nad ovom fabrikom. Sada njen vlasnik postaje holding "Central European Industries", sa visokom dodatom vrednošću u oblasti energetike, teškog inženjeringa i reciklaže materijala.\nObuhvata 15 kompanija sa više od 2.000 zaposlenih i prometom od preko 200 miliona evra.\n19.09.2021\t• 17:46\nDobro de,svi znamo da iza Prestona stoji MG grupa\nA šta je bilo sa Luksolom, nekad jakim proizvodjačem tkz. kućne hemije ?


"Nije uopšte najveća drama oko toga što oni razgovaraju i sa predstavnicima crkve. Problem je i drama je, i neobjašnjivo je i teško razumljivo, kako je moguće da o tome ne razgovaraju sa onima sa kojima bi pre svega morali da razgovaraju, a to su narodni poslanici", kaže Đorđe Vukadinović, narodni poslanik iz opozicione poslaničke grupe Nova Srbija – Pokret za spas Srbije.\n"Mislim da je to jedan instinktivni odijum, otpor, odbojnost prema svemu što miriše i liči na demokratiju i na parlamentarizam. Da je to primarno, a onda tek sekundarno kako bi se (Vučić) proveo, šta bi mu ko rekao (u parlamentu) i tako dalje", smatra Vukadinović.\nSličan stav deli i Goran Ćirić iz opozicione Demokratske stranke, poslanik sa drugog opozicionog političkog spektra.\n"Nemam ništa protiv toga da se obavesti patrijarh i Patrijaršija, ali je svakako neophodno da se, pre svega, obaveste narodni poslanici i da Skupština Srbije razgovara o toj temi. Mi nismo čuli šta je naša platforma, šta je uopšte plan u tim pregovorima", kaže Ćirić.\nOn je jedan od narodnih poslanika koji su potpisali inicijativu da se o toku pregovora sa Prištinom razgovara u parlamentu. Tu inicijativu, kaže Ćirić, predsednica parlamenta Maja Gojković nije stavila na dnevni red.\nVeći deo opozicije inače, osim Srpske radikalne stranke Vojislava Šešelja i Liberalno demokratske partije Čedomira Jovanovića, bojkotuje već mesec i po dana skupštinska zasedanja u plenumu navodeći da su poslanici opozicije onemogućeni da govore.\nPredsednik Srbije, dva dana nakon poseti Patrijaršiji, izjavljuje da ne zna o čemu bi informisao poslanike Skupštine Srbije u vezi sa dijalogom Beograda i Prištine "kad su oni sve već videli i čuli".\n"Mnoge od njih (poslanike) ne interesuje otadžbina i problemi koje imamo, već jedino kako da dospeju do novinara", rekao je Vučić gostujući na nacionalnoj TV Prva.\nUz konstataciju "oko čega smo mi nekada postigli nacionalni konsenzus" Vučić je upitao novinara "šta želite da kažemo u parlamentu, a da to ima delotvoran rezultat".\nVučić, koji od sredine 2017. godine prolongira obećanja o rokovima kada će izaći sa svojim planom za Kosovo, poslednji put je u februaru, gostujući na jednoj nacionalnoj televiziji, rekao da će to učiniti kada ga prihvate neki drugi, pre svega, Albanci.\nI dok predsednik države ponavlja da ne želi da razgovara sa liderima opozicije, osnivačem Saveza za Srbiju Draganom Đilasom, predsednikom Narodne stranke Vukom Jeremićem i predsednikom Dveri Boškom Obradovićem, nazivajući ih "lopovima", obećava da će patrijarha obaveštavati o daljim i budućim potezima.\n"Kao što ćemo uvek biti spremni da saslušamo mišljenje i stavove srpske crkve", poručio je Vučić tokom susreta u nedelju u patrijaršiji.\n"Meni se čini da srpsko državno rukovodstvo ovu fazu dijaloga sa Kosovom razmatra, pre svega, sa pripadnicima vanparlamentarne opozicije ili vanparlamentarnih političkih snaga, a verovatno će naknadno obaviti i sa onim partijama koje su u skupštini", ocenjuje politički kolumnista Vlatko Sekulović.\nOn navodi da se Srpska pravoslavna crkva po pitanju Kosova ne ponaša kao crkvena organizacija, nego kao politička organizacija koja iznosi vrlo jasne i decidne stavove kroz reči pojedinih vladika.\nSa prolongiranjem rokova za objavljivanje plana za Kosovo menjala su se i objašnjenja. Vučić je najpre želeo da sasluša sve aktere u unutrašnjem dijalogu, koji je počeo u oktobru 2017. godine, serijom okruglih stolova na kojima su svoje viđenje iznosili profesori univerziteta, naučnici, umetnici, sveštenici SPC. Opozicija u tom dijalogu takođe nije učestvovala.\nVučić je tokom razgovora sa nevladinim sektorom, 31. marta prošle godine, rekao da se najveći broj učesnika unutrašnjeg dijaloga o Kosovu zalagao za očuvanje statusa quo i očuvanje zamrznutog konflikta i čekanje neke bolje prilike, a da je on protivnik takvog rešenja. Unutrašnji dijalog se nije okončao konsenzusom, a Vučić je potom izjavio da ne želi da oslabi poziciju Srbije otkrivanjem plana.\nU avgustu prošle godine je novinarima, tokom boravka u Šidu, rekao da se zalaže za ragraničenje sa Albancima i da je to njegova politika, ali nikada nije objasnio šta pod razgraničenjem podrazumeva.\nU vreme Vučićevog boravka u Patrijaršiji, jedan od lidera opozicionog Saveza za Srbiju Dragan Đilas, ga je u otvorenom pismu upitao: "Zašto šest godina odbijaš da zakažeš sednicu Skupštine Republike Srbije na temu Kosova i Metohije? Zar građani Srbije ne zaslužuju da čuju tvoj plan za koji godinama tvrdiš da postoji? Kako je moguće da Кosovo ima platformu, ima ovlašćene pregovarače od strane njihove skupštine, ima čitav tim za lobiranje u Briselu, a mi nemamo ništa od toga?".\nĐilas u pismu, između ostalog, Vučića pita i "zbog čega su pregovori u Briselu pretvoreni iz tehničkih, koji se tiču svakodnevnih životnih pitanja, u statusne, koji se tiču statusa Kosova i granica Srbije?".\n"Opozicija iznosi jasan stav po pitanju Kosova a to je da ne želi nikakav dogovor", primećuje kolumnista Vlatko Sekulović. "Pozicija onih koji su u ovom trenutku najgrlatiji iz te opozicije, tipa Dveri, jeste da ne postoji rešenje", navodi on.\nČak i kada je Skupština Kosova usvojila Platformu o konačnom pravno obavezujućem sporazumu o normalizaciji odnosa sa Srbijom, kojom je utvrđena pozicija Kosova sa granicama kao nedodirljivim i očuvanim Kosovom onako kako je proglašeno 17. februara 2008. godine, kao nezavisna država, državni vrh Srbije odlazi u Patrijaršiju Srpske pravoslavne crkve gde izlaže problem "tačku po tačku", kako je preneo Vučić, a ne u parlament.\nA u parlamentu, gde ima stabilnu većinu, trenutno ne bi zatekao opoziciju, barem ne njen veći deo. Prvi bojkot je 28. januara podržala većina opozicionih poslanika tako što nisu prisustvovali posebnoj sednici na kojoj je govorio slovenački predsednik Borut Pahor.\nBojkot je nastavljen do, kako je rečeno, normalizacije rada parlamenta, između ostalog do prestanka prakse vladajuće većine da podnosi veliki broj "fantomskih amandmana", čiji je cilj da onemoguće opoziciji da govore.\nOdsustvo opozicije ne može biti opravdanje za to što se parlament ignoriše kada je u pitanju platforma za dijalog sa Prištinom, navodi poslanik Đorđe Vukadinović.\n"Opozicije je bilo do pre dva meseca u parlamentu pa se oni nisu udostojili da dođu, čak ni da najave taj dolazak i tu raspravu. Na stranu što mislim da bi se opozicija možda i pojavila, ili barem ja lično i neke druge kolege, ukoliko bi takve rasprave bilo", poručuje Vukadinović.\nI dok poslanici čekaju da im predsednik Srbije predstavi o čemu pregovora sa kosovskim predsednikom Hašimom Tačijem u Briselu, predstavnici državnog vrha su sa SPC, po rečima patrijarha Irineja imali "isto mišljenje o problemu i isto mišljenje o tome kako da reagujemo".\n"Sastanak govori o tome da imamo jedno javno pomirenje budući da smo čuli potpuno drugačije tonove i od crkve i od vlasti", kaže Stefan Surlić sa Fakulteta političkih nauka.\n"Crkva je zastupala stav da nema razgraničenja, da nema nikakve promene granica i da je osnova za bilo kakvo rešenje Rezolucija 1244. Da li to onda znači da su Aleksandar Vučić i ostali predstavnici Srbije odustali od ideje razgraničenja i da je ovo kraj dijaloga, pa zato i dolazi do formalnog pomirenja između predstavnika države i crkve", pita Surlić.\nNaime, nakon novembarskog zasedanja Sveti Arhijerejski Sabor ponovio je "čvrst stav da ni po koju cenu ne sme da se dovede pod znak pitanja puni suverenitet i integritet Srbije na Kosovu i Metohiji, koji je garantovan Ustavom Srbije i Rezolucijom 12 44 Saveta bezbednosti Ujedinjenih nacija".\nTakođe je navedeno da "posebno zabrinjava što se pod vidom navodnog 'razgraničenja između Srba i Albanaca' nameće mogućnost odvajanja ako ne celog, onda najvećeg i najvažnijeg dela Kosova i Metohije iz sastava Srbije."\nI dok se od Vučića očekuju još mnogi odgovori u vezi sa dijalogom sa Prištinom, bez obzira na to da li će ih dati u parlamentu ili na nekoj drugoj adresi, sastanak državnog vrha sa crkvenim je za kolumnistu Vlatka Sekulovića simboličan po nečemu što nije u vezi sa Kosovom.\n"Čini mi se da je prvi put predstavnica LGBT populacije, pa makar to bila i premijerka (Ana Brnabić), bila u zvaničnoj poseti patrijarhu, odnosno Patrijaršiji. I mislim da je to svojevrstan istorijski događaj i čini mi se da je to jedan pokazatelj emancipacije društvenih odnosa u Srbiji", primećuje Sekulović.\nMogu li se državni vrh i crkva usaglasiti oko Kosova uveliko je tema u ovdašnjoj političkoj javnosti, dok o prisustvu u Patrijaršiji premijerke, koja je javno deklarisana LGBT osoba, za sada nema komentara.


Uhapšeni sveštenici zbog podstrekavanja na linč\nIzvor: Akter, 04.Jul.2015, 14:53 (ažurirano 02.Apr.2020.)\nPakistanska policija je uhapsila dva muslimanska sveštenika zbog podstrekavanja gomile da linčuje jedan lokalni hrišćanski par zbog navodne blasfemije\nJedan lokalni policajac rekao je danas da je taj par 29. juna premlaćen, a onda vođen po selu Maki u provinciji Pendžab.\nPrema rečima tog policajca, verovatno je da je intervencija policije spasla život tom paru. Incident je po svoj prilici posledica činjenica da su siromašni muž i žena koristili transparent >> Pročitaj celu vest na sajtu Akter << da oblože svoju kuću.\nNa transparentu je pisala rečenica iz Kurana, a jedan gost te kuće rekao je komšijama da je video svoje domaćine kako sede baš na stihovima iz muslimanske svete knjige. Potom su, po rečima policajca, dva sveštenika uputila javni poziv na kažnjavanje ovog para.\nPakistan uhapsio sveštenike zbog podstrekavanja na linč\nIzvor: NoviMagazin.rs, 04.Jul.2015\nPakistanska policija je uhapsila dva muslimanska sveštenika zbog podstrekavanja gomile da linčuje jedan lokalni hrišćanski par zbog navodne blasfemije. Jedan lokalni policajac rekao je danas da je taj par 29. juna premlaćen, a onda vođen po selu Maki u provinciji Pendžab...Prema rečima tog policajca,...


M. K. 2. aprila 2020. 06:04\nAmerička ratna mornarica danas nije odbacila mogućnost da kazni oficira Breta Krozijea, kapetana nosača aviona „Teodor Ruzvelt“ koji je uputio oštro pismo komandi mornaričkih snaga tražeći odlučnije mere u sprečavanju širenja korona virusa, izveštava Rojters.\nU pismu na četiri strane, čiji je sadržaj potvrdio Pentagon, kapetan Bret Krozije opisao je sumornu situaciju na nuklearnom nosaču aviona na kojem je veliki broj članova posade bio pozitiva na testu na korona virus.\nKapetan Krozije je zatražio objašnjenje od Pentagona zašto nisu preduzete odgovarajuće mere da se zaštiti posada i o svemu obaveste porodice mornara.\n„Ukoliko je kapetan nosača aviona uputio pismo samo svojim nadređenima da bi izrazio zabrinutost, neće biti kažnjen“, rekao je sekretar američke mornarice Tomas Modli odgovarajući na brojna novinarska pitanja da li će kapetan nosača aviona biti sankcionisan.\nIpak, on je istakao da bi svojevoljno upućivanje pisma medijima predstavljalo kršenje discipline i principa subordinacije, ali da za sada ne zna da li je kapetan Krozije to uradio.\nNova studija otkrila ko će najverovatnije umreti od zaraze covidom, a…\nKapetan nosača aviona je u pismu zahtevao odlučnu reakciju komande i evakuaciju više od četiri hiljade članova posade u izolaciju i upozorio da bi, ukoliko mornarica propusti da odmah deluje, to značilo da je učinjen propust da se na pravi način zaštiti ono najvrednije u vojsci – njeno ljudstvo.\nPrvi slučajevi Covida-19 na brodu su registrovani pre nedelju dana tokom plovidbe Pacifikom.\nNosač je potom uplovio u luku Guam, američku teritoriju na zapadnom Pacifiku i od tada je sa broda iskrcano oko hiljadu članova posade, a po svemu sudeći taj broj bi u narednih nekoliko dana moga da poraste na 2700.\nDo sada su 93 člana posade bila pozitivna na testiranju na korona virus.\n„Osim što je veliki i što plovi, ovaj brod nije turistički kruzer. Brod je naoružan, nosi municiju i zbog toga je potreban određeni broj ljudi da održavaju red i bezbednost na njemu“, rekao je sekretar američke mornarice Tomas Modli.\n„Već smo izveli sa broda oko 1.000 članova posade. Očekujemo da ćemo u toku narednih nekoliko dana evakuisati 2.700 ljudi. Želim da istaknem da ne možemo i nećemo povući celokupnu posadu sa broda“, rekao je on.\nRanije je „Blumberg“ preneo da je na apel Breta Krozjea, kapetana „Teodora Ruzvelta“ da se s broda povuče veliki deo mornara zbog pojave virusa korona, komanda američke ratne mornarice odgovorila da ne može da žuri s rešavanjem tog pitanja, dok je američki ministar odbrane Mark Esper pretpostavio da još nije vreme za evakuaciju.\n„Imamo 93 osobe koje su pozitivne (na virus korona), 86 osoba ima simptome tog virusa a sedam osoba nema, 593 testova su negativna na koronu. Testirali smo 1273 osobe, njihovi rezultati se još uvek čekaju“, rekao je Modli.\nPrema njegovim rečima, trenutno se niko od članova posade nosača aviona ne nalazi u teškom stanju, niti je iko hospitalizovan.\nAmerički nosač aviona se trenutno nalazi kod obale Gvama u Pacifiku, pošto broj vojnika, zaraženih Kovidom-19, svakodnevno raste.\nPrema poslednjim podacima u svetu je do sada registrovano više od 900.000 slučajeva obolelih od virusa korona, preminulo je više od 45.000 ljudi, a oporavilo se više od 190.000.\nBroj zaraženih i dalje je najviši u Sjedinjenim Američkim Državama – preko 188.000, a sledi Italija sa 105.790 i Španija sa skoro 96.000 slučajeva.


Izvor: 011vodič.com, 20.Sep.2019, 08:52\nNekada je bilo smešno i simpatično, a sada je zabrinjavajuće. Nemački golman Loris Karijus ponovo je napravio veliku grešku i tako svoju ekipu odveo u poraz. U prvom kolu grupe K Lige Evrope njegov Bešiktaš je izgubio u Slovačkoj od Slovana 4:2.\nOd 20:30 igraju Šalke – Majnc, a u kladionici MaxBet je kvota na pobedu domaćina 1.70.\nU 14. minutu je nekadašnji golman Liverpula istrčao iz šesnaesterca u nameri da glavom izbije loptu. Međutim, umesto lopte pokupio je svog saigrača, pa su obojica završila na zemlji. Ovakav poklon je oberučke iskoristio Andraž Šporar i zatresao mrežu.\nBundesliga - Nastasićevi "rudari" iskopali pobedu u poslednjim trenucima! (video)\nMajncu presudio Harit sjajnim potezom...U petom kolu nemačke Bundeslige, fudbaleri Šalkea pobedili su u Gelzenkirhenu ekipu Majnca sa 2:1...Domaćin je bio konkretniji u prvom poluvremenu, pa je zasluženo stigao do vođstva nakon prvog dela igre...Igrao se 36. minut kada su "rudari" iskoristili grešku...


Zbog havarije na glavnom vodu povremena isključenja struje na severu Kosova - Kosovo Online\n4. Decembar 2021. • 23:13\nIzvor: N1/Radio Kosovska Mitrovica\nPosle havarije na glavnom vodu od "Energetike" u opštini Zvečan i sve češćih kvarova na niskonaponskoj mreži u Mitrovici, Elektrodistrubucija sever je primorana da vrši povremena isključenja zbog rasterećenja mrežnog postrojenja na Severne Mitrovice.\nGlavni dispečar za održavanje mreže Zoran Obradović izjavio je za Radio Kosovska Mitrovica da je potrošnja električne energije u ovom trenutku „ogromna“ i da pojedine trafostanice ne mogu da izdrže, pa dolazi do preopterećenja i ispadanja iz sistema snabdevanja strujom. Meštani naselja Rudare su bili dva sata bez električne energije zbog preopterećenosti trafostanice kod pekare.\n„Slična je situacija i u ostalim gradskim i prigradskim zonama, tako da su isključenja radi rasterećenja neminovna, a ukoliko se ne smanji potrošnja i ne troši racionalnije, ove zime ćemo imati mnogo problema i ne znamo kako ćemo prezimeti“, rekao je Obradović.\nUputio je apel potrošačima Severne Mitrovice, Zvečana i okoline da smanje potrošnju i imaju razumevanja za nastalu situaciju.\nVisokonaponski kabl u centru Zvečana je privremeno saniran i dok se ne izvrši zamena može ponovo doći do havarije, naglasili su na sastanku sa građanima, u četvrtak, direktor Energetike Dragoslav Milošević i gradonačelnik Zvečana Dragiša Milović.\nSeverna Mitrovica Struja sever Kosova\nKEDS traži hitno povećanje za sedam odsto, od aprila struja skuplja i do 40 odsto\nPortparol KEDS-a Viktor Bužala rekao je da su, zbog povećanja cene struja na svetskom tržištu, zatražili trenutno povećanje cene struje na Kosovu za sedam odsto, prenosi Reporteri.\nNeispunjene obaveze Prištine ugrožavaju snabdevanje strujom na severu Kosova


Finansiranje projekata u inicijativi „Via Dinarika“ - GradPrijedor.com - Portal grada Prijedora\nHome»Društvo»Finansiranje projekata u inicijativi „Via Dinarika“\nFinansiranje projekata u inicijativi „Via Dinarika“\n23. januara 2020. 2 Mins Read\nOtvoren je prvi javni poziv za finansiranje projekata iz oblasti turizma u okviru inicijative „Via Dinarika“, koju sprovodi UNDP, a u koju je uključen Prijedor, saopšteno je danas iz gradske Agencije za ekonomski razvoj „Preda-PD“.\n– Svi zainteresovani sa područja naše lokalne zajednice, koji budu ispunjavali potrebne uslove, mogu da podnesu aplikaciju do 20. februara do 16.00 časova na adresu UNDP-a, koja je data u smjernicama za apliciranje – navedeno je u saopštenju.\nOsim Prijedora, uključeni su i opštine Centar Sarajevo, Kalinovik, Prozor-Rama, Ravno, Stolac i Tomislavgrad, a prioritetne oblasti za koje će biti dodjeljivana bespovratna sredstva su poboljšanje uslova i proširenje kapaciteta turističkih smještajnih objekata i unapređenje postojećih i povećanje raznolikosti usluga u oblasti turizma u prirodi u ovim lokalnim zajednicama.\n– Imajući u vidu činjenicu da je prestižni `Nešnel džiografik traveler` uvrstio stazu `Via Dinarika` u najbolje destinacije svijeta još u 2017. godini, možemo prepoznati značaj i razvojni potencijal koji imamo uključivanjem grada Prijedora u ovaj koncept – naveli su iz Agencije.\nInicijativa „Via Dinarika“ ima za cilj da promoviše prirodne i kulturne resurse zapadnog Balkana, omogući bavljenje avanturističkim aktivnostima ljubiteljima prirode iz cijelog svijeta, te očuva planinska područja, kulture i predjele kao netaknutu prirodu u Evropi.\n– Druga faza projekta nastaviće da unapređuje koncept `Via Dinarike` kao sredstva povezivanja kulturnih, istorijskih i prirodnih znamenitosti, u saradnji sa nadležnim ministarstvima i lokalnim vlastima, radi poboljšanja životnog standarda i otvaranja radnih mjesta u ruralnim područjima – navedeno je u saopštenju.\nProjekat sufinansiraju UNDP, USAID BiH i Agencija za razvojnu saradnju Italije /AICS/, a u realizaciju su uključena i Ministarstvo spoljne trgovine i ekonomskih odnosa u Savjetu ministara, Ministarstvo trgovine i turizma Republike Srpske i federalno Ministarstvo životne sredine i turizma.


Holandija odbacila odgovornost za zločin u Srebrenici\nBeta 6. oktobra 2016. 18:55\nHolandija je danas pred apelacionim sudom u Hagu odbacila odgovornost za smrt više stotina Bošnjaka u Srebrenici 1995. godine, tokom rata u BiH, navodeći da „niko nije mogao predvideti da će se dogoditi genocid“.\n„Niko nije mogao ni da pomisli da bi u Evropi 1995. godine mogao da se dogodi genocid“, rekao je pravni zastupnik Holandije Bert-Jan Hutzagers prvog dana postupka pred apelacionim sudom u Hagu, pokrenutog na osnovu žalbe Udruženja majki enklava Srebrenica i Žepa.\nAdvokat optužbe Marko Geritsen naveo je da plavi šlemovi UN nisu postupali po naredjenjima UN, čija je dužnost, kako je rekao, bila da štiti civile.\nPrema Hutzagersovim rečima, jedine odgovorne za taj zločin, najteži masakr u Evropi od završetka Drugog svetskog rata koji je medjunarodna zajednica okarakterisala kao genocid, jesu snage Vojske RS.\n„Bosanski Srbi su u potpunosti kontrolisali situaciju, a holandskom bataljonu jedino je preostalo da upravlja njome najbolje što je mogao“, kazao je on.\nPredsednica Udruženja majki Srebrenice i Žepe Munira Subašić rekla je za agenciju Frans pres posle ročišta da „nema ništa protiv Holandjana“, ali da smatra su vojnici i njihovi komandanti imali „apsolutnu obavezu da zaštite Bošnjake“.\nViše od 100 holandskih vojnika najavilo je krajem septembra da će tužiti državu zbog toga što ih je poslala u „nemoguću misiju“.


Interface Masters Technologies | Sajtic\nInterface Masters Technologies je kompanija sa sedištem u Silicijumskoj dolini. Bavi se razvojem i proizvodnjom inovativnih hardverskih i mrežnih uređaja za ostale tehnološke kompanije.\nIzazov je bio da se novi dizajn web stranice istakne u korporativnom svetu i prikaže dugogodišnju poslovnu tradiciju našeg klijenta. Takođe je trebalo da bude povezan sa drugim uslugama koje kompanija koristi da bi im pomogla da digitalizuju svoje poslovanje.\nFunkcionalan i pregledan mobilni dizajn omogućuje korisnicima lakšu navigaciju i korisnički doživljaj. Naše web stranice su prilagođene mobilnim uređajima i omogućavaju našim klijentima, poput Interface Masters-a, da na svim uređajima prikazuju svoje proizvode ili usluge.\nPrikazivanje izbora proizvoda na početnoj stranici bio je naš prioritet i to smo učinili kako bismo korisniku lakse omogućili da dodje do samog proizvoda u sto kraćem periodu.\nInterface Masters proizvodi su podeljeni u 6 grupa. Kako bi njihovi posetioci odmah videli šta kompanija ima da ponudi, dizajnirali smo sekciju sa prikazom svih proizvoda koji se dalje dele i omogućavaju brzo snalaženje i bolje konverzije.\n„Web stranica razvijena od strane Sajtic-a dozvoljava nam da svojim klijentima pružimo jasan izgled naših proizvoda i laku navigaciju do bilo kojeg proizvoda koji su želeli.”\nDizajn ostalih unutrašnjih stranica kako bi doživljaj posetilaca bio potpun, i kako bi sve bilo u skladu sa brendingom i dizajnom glavnih stranica.\nUspešno smo postigli naš cilj da sve proizvode na web sajtu našeg klijenta učinimo dostupnim korisnicima u samo dva klika. To je pomoglo Interface Masters-u da povećaju stopu konverzije i, na kraju, svoj profit. Migracija u WordPress je ubrzo pomogla u poboljšanju rangiranja na Google-u i opet profita. :)


FSS se nada Piksiju, realnost Savo, možda Miloje... - Svetionik.com\nDirektno :: Sport #1087\n1087 FSS se nada Piksiju, realnost Savo, možda Miloje...\nDirektno :: Sport 3 mesto · 15.01.2021 00:00\nDirektno :: Sport 1 mesto · 14.01.2021 00:00\nVidić uvek može biti Kokeza, ali obrnuto - nikada! Svako ko je u fudbalu vidi da je njegov intervju dokaz nemoći, pucanj u prazno i vapaj prema predsedniku države da ga zaštiti. A samopojavljivanje predsednika u Zaječaru je pametnom dosta da shvati. Naš najveći problem je što su se izgubili sportski radnici, velika imena, sada su tu kumovi, prijatelji, portiri. Kada se predsednik Saveza bude kretao bez obezbeđenja, kao što… Pročitaj više\nDirektno :: Sport 1 mesto · 13.01.2021 00:00\nČim su neki od lidera opozicije pomenuli ime Dejana Bodiroge, istog momenta krenuli su užasni linč i satanizacija našeg legendarnog košarkaša od strane režimskih medija. Uz to ako se doda da je čuveni as blizak vladiki Grigoriju, koji otvoreno kritikuje Aleksandra Vučića i njegovu vlast, jasno je i da se Bodiroga našao na listi nepoželjnih. Pročitaj više\nDirektno :: Sport 1 mesto · 12.01.2021 00:00\nGas do daske, bez kočnice i 174 koraka do ulaska u legendu i besmrtnost. Toliko je trebalo velikom Dejanu Bodirogi da postane idol svakog deteta u Srbiji. Direktno.rs vam donosi ekskluzivni snimak divljanja našeg čuvenog asa... Pročitaj više\nDirektno :: Sport 1 mesto · 11.01.2021 00:00\nStreljački savez Srbije proglasio je danas posthumno Bobanu Momčilović Veličković za najbolju u 2020. godini. Pročitaj više\nNeko ne može na sahranu voljenih, a oni puštaju publiku\nDirektno :: Sport 1 mesto · 15.01.2021 00:00\nZvezda i Partizan se rugaju celoj Srbiji: Čitava Srbija bila je šokirana prizorima koji su viđeni u Pioniru i Hali sportova "Ranko Žeravica", gde je na utakmicama Zvezde i Partizana u Evroligi i Evrokupu bilo navijača, iako je propisima Vlade Srbije to strogo zabranjeno u sportskim objektima. Pročitaj više\nDali u bazen više od milion evra, mora opet na sanaciju\nDirektno :: Sport 2 mesto · 15.01.2021 00:00\nOlimpijski bazen na novosadskom SPENS-u, jedini takav u Vojvodini, će nakon višemesečne sanacije i uloženih više od 127 miliona dinara, morati ponovo da bude saniran. Nakon što je bazen napunjen vodom, ili kako su u Gradu naveli "testiran pod opterećenjem", uočeni su tehnički nedostaci koji će plivačima dodatno produžiti muke sa treniranjem, a rekreativce još neko vreme ostaviti na suvom. Pročitaj više\nKokeza ukinuo "Plavi, plavi" zbog "Big Blua" i Vesićeve žene\nDirektno :: Sport 2 mesto · 12.01.2021 00:00\nPredsednik FS Srbije Slaviša Kokeza po stupanju na dužnost 20. maja 2016. godine odmah se proslavio ukidanjem agencije "Plavi, plavi", dugogodišnjeg uspešnog brenda Saveza i to pod objašnjenjem da posluje sa gubitkom. Pročitaj više\nDirektno :: Sport 3 mesto · 12.01.2021 00:00\nSrpska skakačica uvis Angelina Topić (16) sa preskočenih 185 santimetara trenutno sa Ruskinjom Polinom Pafenenko ima najvredniji rezultat na svetskoj rang listi mlađih juniorki. Međutim, srpske skakačice u ovoj konkurenciji su sjajne jer je Zorana Rokavec treća, Aleksandrija Mitrović sedma a mlađana Stela Ćuk 16. po rezultatu na svetskoj rang listi, preneo je danas Srpski atletski savez. Pročitaj više\nDirektno :: Sport 2 mesto · 13.01.2021 00:00\nDemokratska omladina traži od ministra sporta Vanje Udovičića da podnese hitnu ostavku zbog niza afera i izostanka odgovora na iste. Nakon afere oko Univerzijade – prebacivanja 143 miliona dinara na fantomsku firmu i nakon nenamenski potrošenih preko 20 milona evra u 2018. godini (za šta je Demokratska stranka protiv ministra podnela i krivičnu prijavu), na desetine miliona dinara su u poslednje dve godine, na konkursima za omladinu, date fantomskim i… Pročitaj više\nDirektno :: Sport 1 mesto · 16.01.2021 00:00\nGatier Mvumbi Tijeri prava je senzacija rukometnog Svetskog prvenstva. Rukometaš o kojem bruji svet ima "svega 110"kg?! Pročitaj više


Četvrtak, 19.05.2022 11:36\n30.11.2021 21:05 SPD Radnički Kragujevac\nU izuzetno tvrdom regionalnom derbiju četvrtog kola Lige šampiona, vaterpolisti Radničkog poraženi su na gostovanju splitskom Jadranu, rezultatom 9:8. Šumadinci su ispred sebe imali kvalitetnog rivala. Čak sedmorica igrača iz ekipe Jadrana našla su se na najnovijem spisku selektora Hrvatske Ivice Tucka, što je uz iskusne vaterpoliste Anđela Šetku, Nikšu Dobuda i ostale trener Splićana...\n30.11.2021 20:44 Svetozar Čiča\n30.11.2021 19:28 Ašković\n30.11.2021 17:10 Ašković\nKonačno su u Jedinstvu iz Banatskog Karađorđeva dočekali svojih pet minuta i prvi put u istoriji postojanja dugoj 92 godine poneli jesenji naslov u Vojvođanskoj ligi, grupa Istok. Gol razlika je odlučila da se nađu ispred upornog pratioca Omladinca FAM, Slobode iz Novih Kozaraca (zaostaju bod) i Naftagasa iz Elemira. Unazad 5-6 sezona uvek su bili u vrhu ali su prednosti bili takozvani gradski...\n30.11.2021 15:34 H.D.Vujanović\nPosle eliminacije Superligaša Voždovca u šesnaestini finala Kupa, Radnički danas na svom stadionu kraj "Studenjaka" dočekuje još jednog člana elitnog ranga takmičenja Metalac iz Gornjeg Milanovca. Favorizovani gosti u 11. minutu stvaraju prvu priliku, posle centaršuta Antonijevića, Vlalukin sa 7-8 metara šutira u golmana Ristića, koji loptu izbacuje u korner. Nakon udarca iz ugla, viđen je...\n30.11.2021 14:30 FK Čukarički


Sjednica NSRS o europskom putu BiH – Energy Press\nSjednica NSRS o europskom putu BiH\nBy admin\t Feb 10, 2015\nPosebna sjednica Narodne skupštine RS-a na kojoj će biti razmatrana Izjava Predsjedništva BiH o evropskom putu BiH, bit će održana sutra u Banjoj Luci u 16.30 sati, odlučio je Kolegij entitetskog parlamenta.\nSkupština će se o ovom pitanju izjasniti na zahtjev entitetskog predsjednika Milorada Dodika, koji će poslanicima podnijeti uvodno izlaganje, a očekuje se i obraćanje srpskog člana Predsjedništva BiH Mladena Ivanića.\nPredsjednik Narodne skupštine Nedeljko Čubrilović potvrdio je jutros, nakon sjednice Kolegija, da je poziv da se obrate na ovom posebnom zasjedanju upućen i predsjednicima svih političkih stranaka. Čubrilović je u izjavi novinarima naveo da je njegova stranka (DNS) aktivno učestvovala u izmjeni nacrta prvobitne izjave i u takvoj formi je prihvatljiva. Smatra da je ona dobra za BiH te očekuje mjere koje će značiti boljitak u RS i BiH, posebno kada je riječ o reformama koje su potrebne, bez obzira koliko je BiH blizu ili daleko od EU.\nIzjavu Predsjedništva BiH treba da do 12. februara parafiraju svi predsjednici političkih stranaka u BiH. Za opoziciju u RS Dodikov zahtjev da se Narodna skupština RS-a izjasni o ovoj izjavi predstavlja politikanstvo, budući, kako su naveli, da su izjavu podržali svi politički lideri, a nakon Predsjedništva BiH, gdje je zastupljen i srpski član, ona će biti predmet razmatranja i u parlamentu BiH gdje su opet predstavnici svih stranaka.\nS druge strane, Dodik je sinoć za RTRS ponovio tvrdnju da u prvobitnoj izjavi nije bila navedena RS, te da je nisu pisali članovi Predsjedništva već predstavnici Evropske komisije u BiH. Naveo je da će izjavu potpisati tek kada Skupština RS-a za to da saglasnost.\nBranko Despot, studentski pokreti kao potreba za olobođenjem čovjeka od tehnike\nLNG podupie EU\nPlenkovic: Cjelina hrvatske porezne reforme prihvaćena od partnera u MOST-u\nU parlamentu BiH nema više vladajuće većine, osnovan novi zastupnički klub\nU BiH od sutra skuplje gorivo


Fejt i Tači: Srbi zainteresovani da izađu na izbore\nMeđunarodni civilni predstavnik na Kosovu Piter Fejt i premijer Hašim Tači pozvali su kosovske Srbe da izađu na lokalne izbore 15. novembra, nakon kojih će biti formirano nekoliko novih srpskih opština.\nVeća ovlašćenja za lokalnu vlast, nove srpske opštine i jača lokalna samouprava su glavni razlozi zbog kojih bi Srbi trebalo da učestvuju na izborima i da tako preuzmu odgovornost, izjavili su danas Međunarodni civilni predstavnik Piter Fejt i premijer Hašim Tači.\nNa zajedničkoj konferenciji za novinare u Medija centru u Čaglavici, Fejt i Tači su ukazali da će nova lokalna uprava koja se bude izabrala na najbolji način štititi prava i interese srpske zajednice.\nKosovski premijer je rekao da su institucije stvorile sve neophodne uslove da Srbi učestvuju na izborima i javno ih pozvao da izađu na glasanje 15. novembra.\n“U ime Vlade Kosova pozivam sve građane da izađu na izbore kako bi njihovi interesi i volja građana bili zastupljeni i time izabrala lokalna vlast.”\n“Ovo su prvi slobodni izbori na Kosovu posle proglašenja nezavisnosti i veoma je ohrabrujuće što se za učešće prijavio veliki broj političkih subjekata iz svih zajednica”, rekao je Tači i izrazio zadovoljstvo što je zajedno sa međunarondim institucijama stvorena klima za izlazak na izbore.\nPremijer je takođe ocenio da će izlaskom na izbore, Srbi pokazati volju da žele da budu deo demokratskog i multietničkog društva.\nOd 74 politička subjekta na izbore prijavljen 21 iz srpske zajednice\nI Piter Fejt je istakao da je formiranje tri nove opštine, proširenje jedne i pripeme za buduće formiranje još dve opštine, mogućnost da Srbi svoju budućnost vide na Kosovu.\n“Ovo je demokratsko pravo i jedna od osnovnih vrednosti Evropske unije. Očekujemo da Srbi iskoriste ovo pravo i učestvuju na izborima”, rekao je Fejt.\nPremijer Kosova i međunarodni civilni predstavnik su izrazili uverenje da će ovoga puta Srbi masovnije izaći na izbore, nego u prethodnim godinama kada su izbori uglavnom bili bojkotovani.\nIako je zvanični Beograd još ranije ocenio da nema uslova za izlazak Srba na izbore, Fejt i Tači kažu da je sada interesovanje veće, što dokazuje i činjenica da je od ukupno 74 politička subjekta prijavljena za izbore, 21 iz srpske zajednice.\nTri nove srpske opštine i jedna proširena biće konstituisane odmah nakon lokalnih izbora 15. novembra. To su Gračanica, Klokot-Vrbovac, Ranilug kao i u proširena opština Novo Brdo. Izbori u Partešu i Severnoj Mitrovic biće održani najkasnije do maja.\nOpštine će dobiti proširene nadležnosti, kao što su zaštita verske i kulturne baštine i imenovanje lokalnih policijskih komandira. Proces decentralizacija je predviđen planom Martija Ahtisarija i podrazumeva dva aspekta – proširene nadležnosti za postojeće opštine i formiranje novih opština sa srpskom većinom.\nSmatra se da je učešće Srba na izborima i u procesu decentralizacije važno za njihovu integraciju u jedinstveni sistem lokalne samouprave na Kosovu.


Turska značajno investira u Makedoniju\nMakedonija bi se uključila u gasovod "Turski tok" ukoliko Brisel i Moskva postignu dogovor oko ovog projekta, izjavio je pre neki dan premijer Nikola Gruevski. On je istakao da su evroatlantske integracija strateški cilj Makedonije i da stoga treba da se time rukovodi u donošenju važnih odluka.\nNedavno je ministar spoljnih poslova, Nikola Poposki, rekao da je Makedonija jedna od zemalja koje imaju interes za ulazak u ovaj projekt.\n"Država mora obezbediti dotok gasa jer je to jedan od najčistijih i ekonomski najisplativijih resursa", dodao je Poposki.\nPrema njemu, za eventualnu realizaciju su potrebne infrastruktura i finansije, koje Makedonija nema.\n"Sve zemlje u regionu su saglasne da postoji potreba za gasom i da u ovom trenutku ne postoji infrastruktura. Bilo koji izvodljivi projekt treba finansije, koje u ovom trenutku te države nemaju. Da se ne bi desilo da se ovaj projekat izjalovi, postoji dobra volja i otvorenost za saradnju sa svima", naveo je Poposki.\nUniverzitetski profesor Atanasko Tuneski kaže da je Makedonija energetski zavisna zemlja i da će zbog toga uvoz gasa biti pozitivan korak, i iz ekonomskog i iz ekološkog aspekta, ali dodaje da je zemlja, za sada, još daleko od realizacije takvog projekta.\n"Ostaju otvorena sva ona pitanja koja su ostala neodgovorena još od 'Južnog toka'. Zašto mislimo da će turski tok preko Grčke profunkcionisati, ako nije profunkcionisao 'Južni tok' preko Bugarske? Tada smo pričali da se taj projekt zaustavio zbog pritiska Evropske unije na Bugarsku. Sada treba videti da li će možda, u nekom trenutku, taj isti pritisak biti učinjen na Grčku. Grčka je, kao i Bugarska, članica Evropske unije", ističe Tunevski.\nNajveća postojeća turska investicija u Makedoniji je investicija kompanije TAV, koja ima koncesiju na jedina dva aerodroma u zemlji, u Skoplju i Ohridu.\nVeća ulaganja su izgradnja četiri stambena objekata, od po 40 spratova, u Skoplju, zatim Klinika za oftalmologiju, filijale turske Halkbank, nekoliko supermarketa Ramstor, koji su u vlasništvu kompanije Koch, kao i fabrika za mlečne proizvode Sutash.\nPrema podacima s kraja prošle godine, investicije turskih kompanija u Makedoniji su dostigle oko 44 miliona evra, a Turska je među deset najznačajnijih trgovačkih partnera Makedonije.


Da li su poznate lokacije novih kamera za nadzor i rizici po ustavna prava građana? | Biznis i Finansije\n/ Politika i društvo / Da li su poznate lokacije novih kamera za nadzor i rizici po ustavna prava građana?\nMinistarstvo unutrašnjih poslova ni u jednom zvaničnom dokumentu nije utvrdilo lokacije 1.000 novih kamera za video nadzor u Beogradu, što je suprotno izjavama zvaničnika policije.\nU odgovoru na zahtev SHARE Fondacije dodaje se i da su svi dokumenti o javnoj nabavci opreme za video nadzor u Beogradu zaštićeni oznakom „poverljivo”, kao i da je za uvođenje eLTE tehnologija u sisteme javne bezbednosti Ministarstvo 2017. godine zaključilo Sporazum o strateškom partnerstvu sa kineskom kompanijom Huawei. Reč je o kompaniji koja je poslednjih godina suočena sa optužbama SAD i pojedinih evropskih zemalja za industrijsku i političku špijunažu u saradnji sa kineskim vlastima.\nU Srbiji do danas nije pokrenut proces izrade zakona koji bi uredio oblast video-nadzora u javnom prostoru. Softver koji se primenjuje u identifikaciji lica poslednje je u nizu tehnoloških dostignuća koje ozbiljno zadiru u prava i slobode građana, i predstavlja važnu temu javne diskusije u demokratijama širom sveta, navodi se u saopštenju SHARE Fondacije. Sve nedoumice potrebno je što pre razjasniti, pošto je reč o temeljnom ljudskom pravu na privatnost i Ustavom i zakonima garantovanim slobodama građana.\nMUP kamere za nadzor saopštenje share-fondacija ustav


Zbog krađe pruge ne idu vozovi između Krnjače i Ovče - www.lobi-info.rs\nBojan K. 1. avgusta 2015., 15:32 3.9k Views 1 Komentar\nJutros oko 9 h na železničkoj stanici u Krnjači čuvar pruge je konstatovao krađu dela pruge na skretnici pa je zbog toga obustavljen vozni saobraćaj između Krnjače i Ovče.\nNajverovatnije se tokom noći dogodila krađa na pruzi između Beograda i Pančeva.\n– Ophodar je primetio da i na železničkoj stanici „Ovča“ nedostaju delovi skretnice zbog čega je u potpunosti obustavljen saobraćaj na tom delu pruge. Dok pruga ne bude popravljena, voz koji saobraća iz Vršca ka Beogradu voziće samo do Ovče, saopštenje je Železnica Srbije.\nŽeleznice Srbije navode da su krađe na prugama Srbije česta pojava. Pre dve godine je zabeležena krađa dela pruge između Padinske Skele i Ovče, na kojoj saobraćaju teretni vozovi.\n– Zbog mnogobrojnih krađa godišnja šteta koju Železnice Srbije moraju da nadomeste meri se u stotinama miliona dinara. Ove krađe ugrožavaju živote mnogih putnika jer jedan ukradeni šraf može da izazove veliku nesreću. Kako je video nadzor veoma skupo rešenje za ovaj problem, jedini način da se krađe izbegnu je stroga primena već pooštrenog zakona o ugrožavanju javne bezbednosti, ukazuju oni.\nNa pokradenim delovima pruge Beograd-Pančevo trenutno se naleze ekipe MUP -a i Železnica Srbije, koje pokušavaju da rasvetle događaj.\nPrethodna objava NEOČEKIVANO: Padinska Skela i FK PKB u očima jednog Rusa\nSledeća objava Besplatna škola slikarstva za decu 14-19 godina\n2. avgusta 2015. at 22:15 Copy Link of a Comment\nPRUGA PADINSKA OVCA VISE NE POSTOJI .SVE JE POKRADENO


DŽINOVSKA HOBOTNICA POGAĐALA REZULTATE REPREZENTACIJE - Japanorama\nDŽINOVSKA HOBOTNICA POGAĐALA REZULTATE REPREZENTACIJE\n04/07/2018 04/07/2018 / ZANIMLJIVOSTI\nDžinovska pacifička hobotnica pogodila je rezultate svih utakmica reprezentacije Japana u grupnoj fazi Svetskog prvenstva u fudbalu. Međutim, uprkos stoprocentnom učinku, karijeru je završila pre osmine finala, jer ju je vlasnik istranžirao i prodao ljubiteljima morske hrane. U Japanu posle toga sumnjaju da je kraj “prognozerske karijere” hobotnice uticao i na ispadanje Japana iz daljeg takmičenja na Svetskom prvenstvu u Rusiji.\nOva hobotnica, koja je dobila ime Rabiot, uhvaćena je u mestu Obira na najsevernijem japanskom ostrvu Hokkaidu. Rabiot je otpočela kao i njen prethodnik, hobotnica Pol, koja je postala neočekivana zvezda turnira 2010. godine, kada je imala niz tačnih predviđanja rezultata na Mundijalu. I Rabiot je rezultate pogađala plivajući ka jednoj od tri korpe, koje su predstavljale rezultate utakmica Japana.\nJapanska reprezentacija je u prve tri utakmice imala pobedu, remi i poraz, protiv Kolumbije, Poljske i Senegala, baš kako je hobotnica Rabiot i rekla da će biti. Ona je predvidela da će Japan pobediti Kolumbiju, a zatim igrati nerešeno sa Senegalom. Tačno je prorekla i da će Poljska da pobedi u završnici grupne faze.\nNa društvenim mrežama objavljene su fotografije, na kojima se vide delovi hobotnice koji vise na kukama. Ribolovac Kimio Abe (51) najverovatnije je smatrao da je njegov biznis preči od čuvanja promućurne životinje, ali je rekao da je srećan što je tačno pogađala rezultate.


> UČENICI / STUDENTI > Stipendije > Erasmus + > Program mobilnosti Erasmus +\nOd 2015. godine, Srbija, prvi put, ima mogućnost da kao partnerska zemlja učestvuje u programu mobilnosti Erasmus + ključne aktivnosti 1 « Credit mobility in higher education », koji posebno ima za cilj da ojača već postojeću saradnju između visokoškolskih ustanova. Francuski partner treba da podnese projekat u okviru svoje nacionalne agencije Erasmus + u Francuskoj.\nOvaj program omogućava mobilnost studenata (svih nivoa studija bez stručnih praksi, u trajanju od 3 do 12 meseci) kao i nastavnog i administrativnog osoblja (u trajanju od 2 dana do najviše 6 nedelja). Projekat može da traje od 18 meseci do 2 godine. Ovaj program omogućava da se pokriju troškovi boravka i putovanja.\nU 2016. godini, u okviru ovog evropskog programa sprovedeno je 18 sporazuma o mobilnosti Erasmus+ između srpskih i francuskih univerziteta. Ova partnerstva podržaće više od 70 studentskih mobilnosti iz Srbije u Francusku (na osnovnim, Master i doktorskim studijama) i više od 30 mobilnosti predavača u brojnim oblastima poput (filozofije, ekonomije, hemije, istorije itd.). Kroz ovaj program finansiraće se i petnaestak studentskih i više od 20 mobilnosti predavača iz Francuske u Srbiju.\nU 2015. godini, potpisano je i 18 sporazuma o mobilnosti Erasmus + između srpskih i francuskih univerziteta u okviru ovog programa. Prve bilateralne mobilnosti počele su, u velikoj meri, da se sprovode od septembra 2016.\nZa dodatne informacije o programu\nAgencija Erasmus + u Francuskoj\nFondacija – Tempus Erasmus+ u Srbiji\nKontakt u Francuskom institutu u Srbiji: laure.tariel@institutfrancais.rs


Dobra knjiga - Hrišćanstvo -Scientia sacra II - Kultura, religija -\nHrišćanstvo -Scientia sacra II\nCena : 712,00 RSD\nNajznačajnije i najcelovitije delo jednog od najvećih mislilaca 20-og veka u tri toma! Hamvaš nam na izuzetno jednostavan način rasvetljava najveća znanja, istine, ali i posrnuća čovečanstva, upoznajući nas i podsećajući na svetove Zaratustre, Lao Cea, upanišada, drevnih knjiga istoka i zapada i još mnogo toga, sve do vremena hrišćanstva u svim njegovim fazama.\nIzdavač: Draslar partner\nBr. strana: 264\nScientia sacra I/2 - duhovna baština drevnog čovečanstva\nNajznačajnije i najcelovitije delo jednog od najvećih mislilaca 20-og veka u tri toma! Hamvaš nam na izuzetno jednostavan način rasvetljava najveća znanja, istine, ali i posrnuća čovečanstva, upoznajući nas i podsećajući na svetove ...\nScientia sacra I/1 - duhovna baština drevnog čovečanstva\nScientia Sacra, komplet\nBela Hamvaš, na svoj originalni esejistički način, čini dostupnim saznanja, koja su teško izreciva; upoznat sa svim svetskim baštinama, posmatrano geografski i u smislu naroda u kojima su korenjene, on izvlači veličanstveni zaključak: ...\nCena: 2.135,00 RSD\n"Kada Hamvaš misli da može, a odmah kažemo da može – da piše, sa podjednakom sigurnošću i obaveštenošću o peruanskim vazama, Brojgelu, Herakitu i Kjerkegoru, anatomiji melanholije i psihologiji branja cveća, onda mislimo, ili da imamo pred ...


Pobedničko postolje, balkon pa Fakultet za sport - Fakultet za sport\nPobedničko postolje, balkon pa Fakultet za sport\nHome/Servis/Vesti/Pobedničko postolje, balkon pa Fakultet za sport\nU subotu je osvojila titulu šampiona sveta u Japanu, u ponedeljak je bila na balkonu Skupštine grada Beograda na svečanom dočeku, a već u sredu na Fakultetu za sport Univerziteta „Union – Nikola Tesla“. Zlatna odbojkašica Jovana Stevanović studentkinja je četvrte godine na studijskom programu Trener u sportu, a malo slobodnog vremena pred nastavak klupske sezone iskoristila je da na fakultetu napravi planove za ispunjavanje svih studijskih obaveza koje je očekuju.\n– Do kraja nedelje moram da se vratim u Italiju, gde me očekuuju obaveze u mom klubu. Prethodnih nekoliko meseci koje sam provela u reprezentaciji su bili nezaboravni, a sve je krunisano najvećim uspehom naše ženske odbojke, osvajanjem zlatne medalje na Svetskom prvenstvu. Utisci se polako sležu i mislim da ćemo tek u danima koji slede biti svesne kakav smo uspeh ostvarile – rekla je Jovana Stevanović i potom dodala:\n– Imam sreću što sam studentkinja Fakulteta za sport na Novom Beogradu, jer moje obrazovanje ne trpi zbog moje sportske karijere. Sigurna sam da moje mišljenje dele svi aktivni sportisti koji su studenti ovog fakulteta i kojih ima mnogo. Obaveze koje imamo na fakultetu su prilagođene našem kalendaru klupskih i reprezentativnih takmičenja i to je od ogromnog značaja. Zato dugujemo veliku zahvalnost dekanki Ivanki Gajić, ali i svim profesorima koji imaju razumevanja, pa smo u mogućnosti da osvajamo medalje i ispunjavamo naše studentske obaveze – konstatovala je Jelena Stevanović.\nDekanka Fakulteta za sport Ivanka Gajić je istakla da je ponosna što naši studenti koji su uspešni sportisti posle osvajanja trofeja na velikim takmičenjima ne propuste priliku da dođu na Fakultet.\n– Drago nam je što Fakultet za sport doživljaju kao svoju drugu kuću, što žele da svoj uspeh i radost podele sa nama, ali i što u danima slavlja razmišljaju o svojim studentskim obavezama. To najbolje govori o kako odgovornim mladim ljudima se radi i dokazuje zašto su tako uspešni u onom što rade – konstatovala je prof. dr Ivanka Gajić.


Promotivna prodaja seta „Prvi svetski rat“ | Arhipelag\nPromotivna prodaja seta „Prvi svetski rat“\nBeograd, 9. novembra 2021. – Povodom 11. novembra, Dana primirja u Prvom svetskom ratu, Arhipelag je pripremio za čitaoce specijalni set knjiga Prvi svetski rat.\nSastavljen od knjiga različitih žanrova, kao i knjiga nastajalih neposredno posle Prvog svetskog rata i čitav vek posle njega, set Prvi svetski rat predstavlja pokušaj da se jezikom romana, poezije ili istoriografije razume jedan od najvažnijih događaja u evropskoj i svetskoj istoriji XX veka, kao i da se razumeju posledice tog događaja.\nJedno klasično delo evropske književnosti (Kapucinska grobnica), jedan savremeni roman o Prvom svetskom ratu (Vreme vaskrsa), pesme Rastka Petrovića o Prvom svetskom ratu (Veliki drug), kao i dve istorijske studije o Velikom ratu (Beograd u Velikom ratu: očima savremenika) i njegovim evropskim odjecima u narednoj deceniji (Rat u miru. Paravojno nasilje u Evropi posle Prvog svetskog rata) sačinjavaju set Prvi svetski rat.\n1. Miloš Brun: Beograd u Velikom ratu: očima savremenika\n2. Robert Gervart, Džon Horn: Rat u miru. Paravojno nasilje u Evropi posle Prvog svetskog rata\n3. Nikola Moravčević: Vreme vaskrsa\n4. Rastko Petrović: Veliki drug\n5. Jozef Rot: Kapucinska grobnica\nPuna cena: 5.390 dinara\nCena seta (1-5): 2.399 dinara\nPromotivna prodaja seta Prvi svetski rat počinje danas i traje do 18. novembra.\nDostava je besplatna na teritoriji Srbije.


Uputstvo za organizovanje događaja u Beogradu| Grad Beograd\nUputstvo za organizovanje događaja u Beogradu\nU Beogradu se tokom godine održi više od 600 manifestacija. Kako bi procedura za organizovanje događaja bila u skladu sa zakonom, Privredna komora Srbije, Udruženje za turizam i Grad Beograd i Sekretarijat za poslove odbrane, vanrednih situacija, komunikacije i koordinaciju odnosa sa građanima napravili su uputstvo („Procedura za dobijanje dozvole za organizovanje događaja”), koje sadrži neophodne korake koje organizatori manifestacija moraju da prate ukoliko žele da organizuju neki događaj u prestonici.\nOvo uputstvo predstavlja početnu tačku za buduće organizovanje manifestacija, s obzirom da su sada na jednom mestu dostupne, odnosno objedinjene sve potrebne informacije vezane za organizaciju događaja. Privredna komora Srbije i Grad Beograd vršiće ubuduće obuke za organizatore manifestacija na nivou cele Srbije, imajući u vidu da je postupak isti u svim lokalnim samoupravama.\nZa sve informacije Beograđani mogu pozvati Beokom servis na besplatan broj telefona 0800 11 00 11 iz fiksne telefonije „Telekoma” i na broj 011/3090-007, za mobilne telefone ili druge telefonske operatere.


31.10.2019 u 15:10\nBeograđanin krio kontaktna sočiva i 34.000 evra\nCarinici su danas na graničnom prelazu Špiljani sprečili krijumčarenje više od 100 pakovanja kontaktnih sočiva i 34.000 evra, saopštila je Uprava carina. Prekršaj je otkriven kada je, iz pravca Crne Gore, na kontrolu stigao „fiat” beogradskih registarskih oznaka, kojim je upravljao muškarac (45) iz tog grada. (Foto Uprava carina) Iako je carinicima rekao da samo nosi lične stvari, detaljnom kontrolom vozila u naslonima vozačkog i suvozačevog sedišta, ispod presvlaka je pronađeno 111 kutija različitih kontaktnih sočiva. (Foto Uprava carina) „U putnoj torbi, ispod garderobe i veša, u posebnoj platnenoj pregradi sa rajsferšlusom, pronađeno je 34.020 sakrivenih evra”, navedeno je u saopštenju. Putniku je vraćen dozvoljeni iznos od 10.000 evra, a protiv njega


Da li znate koliko virus OPSTAJE NA NOVCU? Evo šta stručnjaci predlažu kako biste se zaštitili - Zena.rs\nDa li znate koliko virus OPSTAJE NA NOVCU? Evo šta stručnjaci predlažu kako biste se zaštitili\nKoliko dugo se korona virus zadržava na novcu? Foto: Profimedia\nSvetska zdravstvena organizacija savetuje ljudima da koriste beskontaktno plaćanje., budući da na novcu virus može da opstane i po nekoliko dana.\n- Kao i bilo koja površina s kojom u kontakt dolazi veliki broj ljudi, i novčanice mogu prenositi bakterije i viruse. Ipak, rizik od zaraze preko novčanica nije veći od dodirivanja bilo koje druge površine, poput kvaka, gelendera ili kreditnih kartica . Znamo da novčanicama rukuje velik broj ljudi i da one mogu nositi sve vrste bakterija i virusa. Savetujemo ljudima da peru ruke nakon rukovanja s novčanicama i da izbegavaju da dodiruju lice. Osim toga, bilo bi dobro da koriste beskontaktno plaćanje tamo gde je to moguće, kako bi se smanjio rizik prenosa virusa - rečeno je iz Svetske zdravstvene organizacije.\nPodsetimo, nedavno sprovedeno istraživanje pokazalo je i da se virus mnogo efikasnije kreće u zatvorenim klimatiznovanim prostorima.\nŠest slika koje pokazuju šta je najvažnije da uradite da biste se zaštitili od KORONA VIRUSA


Jesenji inkluzivni bazar rukotvorina 2012 na Zvezdari - Dan u Beogradu\nNaslovna » Izlasci » Sajmovi » Jesenji inkluzivni bazar rukotvorina 2012 na Zvezdari\nAh Neša 22. oktobar 2012. Sajmovi Postavite komentar\nNa platou ispred Opštine Zvezdara (Bulevar kralja Aleksandra 77), od 23. do 30. oktobra od 10.00 do 18.00, biće održan h.ART@fakt 7 – Jesenji inkluzivni bazar rukotvorina.\nKroz spoj tradicije i savremenog dizajna Galerija Alt je pokrenula jedinstvenu društvenu platformu za horizontalno povezivanje i umrežavanje pripradnika kreativnih grupa i zainteresovane javnosti, sa ciljem profesionalnog i ekonomskog osnaživanja neafirmisanih pripadnika kreativnog sektora. Ovakva platforma društvenog uključivanja i i društvene odgovornosti doprinosi vidljivosti marginalizovanih i osetljivih grupa koje posredstvom svog stvaralaštva postaju ravnopravne sa ostalim kreativnim članovima naše zajednice.\nManifestacija okuplja primenjene umetnike, dizajnere, mlade umetnike i samouke ili školovane zanatlije, udruženja i institucije čiji korisnici su invalidna lica ili lica ometena u razvoju, a koja u okviru svojih aktivnosti imaju programe radne ili okupacione terapije na kojima izrađuju suvenire, nakit i druge unikatne rukotvorine.\nTokom Inkluzivnog bazara rukotvorina biće izloženi unikatni umetnički ili dekorativni predmeti kao darovi vrednih ruku naših saradnika, modnih detalja, i-ili autorski dizajnirane odeće, trikotaže, unikatnog nakita, dekorativnih dekupaž predmeta, suvenira i slavskih proizvoda, ručno rađenih sveća, unikatne i oslikane odeće, dekorativnih predmeta za kuću od različitih materijala… Izloženi predmeti su na prodaju po vrlo povoljnim cenama.\nManifestaciju prate muzički i edukativni programi, koji su besplatni za publiku. Biće organizovane promotivne radionice ručnog rada (16.00-18.00), horski nastup grupe „Pčelice“ iz Kragujevca, nastup Muzičke sekcije OŠ „Kralj Petar Karađorđević II“ i promotivne radionice crtanja za decu i mlade (14.00-16.00). (danubeogradu.rs)\nTagovibg svaštara dub humanitarna akcija sajmovi zvezdara\nPrethodni Uz zvuke fanfara otvoren 57. Sajam knjiga u Beogradu\nSledeći Gala koncert u Kolarcu: Ladies in Lavender


PALI FEJSBUK, INSTAGRAM I WHATSAPP u celom svetu, a u Srbiji samo U BEOGRADU! - Informer\nTelegraf.rs/Informer.rs | 03. 07. 2019.\nŽalbe korisnika iz celog sveta upućuju na to da društvene mreže imaju određenih problema u radu\nSudeći po sajtu Downdetector, koji prati rad brojnih sajtova, Fejsbuk i Instagram zadaju probleme korisnicima u Beogradu i njegovoj okolini.\nKorisnici trenutno imaju najviše problema sa logovanjem i učitavanjem slika.\nKada su druge države u pitanju, najviše su pogođeni Sofija, Rim i Beč čiji građani imaju problema sa Fejsbuk, dok su bez Instagrama Minhen, Cirih, Milano i Beč.\nZa sada nije poznato koji su razlozi pada, i nadamo se da ćemo uskoro imati više podataka.\nInstagram Fejsbuk društvene mreže Srbija


Iza šume iz čijeg je pravca doleteo avion, pre pada, kuća je Vasiljevića, koja se, kao i ceo kraj, ponosila Zvonkom.\n- Tuga je što ga više nema među nama, a voleo je ljude, voleo je svoje rodno selo, ceo ovaj kraj i svoju Srbiju. Sudbina je htela da postrada nedaleko od mesta gde je prohodao. Bol ne može da bude veći - kažu meštani Donje Borine.\nRoditelji, pričaju nam košije, svedočili su im, po dobijanju vesti da im je sin smrtno stradao, da je Dragan kad je video da se srušio avion u susednoj Borini rekao supruzi:\nNastala je velika zabrinutost, crne slutnje, ali je tinjao i tračak nade. Tako je bilo i kad ih je, u petak, posetila naša novinarska ekipa, dok još nije bila potvrđena smrt pilota.\nPorodica je bila veoma složna, po čemu je bila za primer čitavom kraju, a ne samom pitomoj i lepoj Donjoj Borini, pišu "Novosti".


Više istraga u slučaju ubistva Davida Dragičevića usporava otkrivanje istine - Index.ba\nViše istraga u slučaju ubistva Davida Dragičevića usporava otkrivanje istine\nČlanovi međunarodnog advokatskog tima koji rade na slučaju ubistva 21-godišnjeg mladića Davida Dragičevića u martu ove godine u petak su boravili u Banja Luci gdje su održali sastanak sa glavnim tužiocem Okružnog javnog tužilaštva Banja Luka Želimirom Lepirom.\nČlanovi tima advokati Zora Dobričanin Nikodinović, Anto Nobilo, Ifet Feraget i Duško Tomić nakon sastanka nisu željeli otkrivati detalje istrage koja se vodi, ali ono što je istaknuto je da postoji više istraga koje rade različita tužilaštva u slučaju ubistva Davida Dragičevića. Stav tima je da bi se u slučaju ubistva trebala voditi jedna istraga, umjesto što se vode četiri istrage. Pozvali su sve one koje imaju bilo kakva saznanja o svjedocima i događajima iz noći Davidovog nestanka do pronalaska njegovog tijela da ih otkriju istražnim organima.\nIako je istaknuto da određeni pomaci postoje i dalje zabrinjavaju propusti u prvih 100 dana kada se istraga nije ni vodila. Tek početkom jula Okružno javno tužilaštvo ovalifikovalo je djelo kao ubistvo po nepoznatom izvršiocu.\nAdvokatski tim posjetio je i Davora Dragičevića, oca ubijenog mladića u šatoru u kojem boravi na Trgu Krajine (Davidovom trgu). Dragičević je poručio da će ostati na Trgu sve dok se ne otkriju i procesuiraju ubice i nalogodavci ubistva njegovog sina. On je od samog početka ukazivao na propuste i, pokazat će se, opravdano sumnjao u način stradanja Davida Dragičevića.\nViše od dvije stotine dana mladićeva porodica, prijatelji, građani i svi okupljeni oko grupe Pravda za Davida protestiraju na Trgu Krajine u Banja Luci. Posljednji veliki skup održan je 5. oktobra kada je na Trgu bilo oko 40.000 ljudi.\nNovi skup podrške zakazan je za danas u 18 sati.\nPrethodni članakTači: Korekcija granica sa Srbijom do sljedećeg proljeća\nNaredni članakKomšić: Predsjednik sam i Draganu Čoviću